title: Regain Records

text: Regain Recordsista on sittemmin laajentunut ruotsalaisesta levy-yhtiöstä Euroopassa laajalti toimivaksi levy-yhtiöksi ja jakelijaksi. Sen kiinnityksiin kuuluu tai on kuulunut merkittäviä metalliyhtyeitä, kuten Behemoth, Dark Funeral, Dismember, Enthroned, Gorgoroth, Marduk, Mustasch ja Overkill.


title: Koronkiskonta

text: Koronkiskonta on kohtuuttoman suuren koron perimistä lainatusta rahasta.


title: Koronkiskonta

text: Historiallisessa asiayhteydessä ja ulkomailla käsitteellä voidaan viitata myös muihin kohtuuttomiin veloituksiin rahanvaihdossa ja lainauksessa, kuten esimerkiksi suuriin palkkioihin valuutan vaihdosta toiseen.


title: Koronkiskonta

text: Koronkiskontaa harjoittavaa henkilöä kutsuttiin entisaikaan koronkiskuriksi.


title: Koronkiskonta

text: Koronkiskonnalle ei Suomessa ole määritelty tiettyä korkorajaa, mutta koronkiskonnaksi voidaan laskea korko, joka ylittää reilusti julkisen valvonnan alaisten rahoituslaitosten, yleensä pankkien tavallisesti ottaman koron. Suomessa koronkiskonnaksi on epäilty pikalainoja myöntävien pikavippiyritysten toimintaa, jonka korkomäärät ovat moninkertaisesti ylittäneet pankkien myöntämien lainojen koron. Asiasta on kuitenkin tehty syyttämättäjättämispäätöksiä, koska pikavippien todellisiin vuosikorkoihin on laskettu myös korkeat käsittely- ja tilinhoitomaksut.


title: Koronkiskonta

text: Rikoslain 36 luvun 6 §:ssä ja 7 §:ssä säädetään kiskonnasta ja törkeästä kiskonnasta määrittelemällä se siihen, että hankkii "taloudellista etua, joka on selvästi epäsuhteessa vastikkeeseen".


title: Koronkiskonta

text: Laki varallisuusoikeudellisista oikeustoimista 13.6.1929/228 31 § säätelee kiristämistä ja kiskontaa hädänalaisen tilan hyväksikäytön näkökulmasta.


title: Koronkiskonta

text: Kirjallisuudessa tunnettuja koronkiskureita ovat muun muassa juutalainen Shylock William Shakespearen näytelmässä "Venetsian kauppias" ja koronkiskurieukko Aljona Ivanovna Fjodor Dostojevskin romaanissa "Rikos ja rangaistus".


title: Vilddas

text: Vilddas on saamenkielistä musiikkia esittävä yhtye. Sen perustivat Tampereella vuonna 1997 Annukka Hirvasvuopio, Mikko Vanhasalo ja Marko Jouste. Vilddasin ensimmäinen konsertti oli 26. lokakuuta 1997 Tampereella kulttuuritalo Telakassa.


title: Liskojen yö

text: Liskojen yö voi tarkoittaa seuraavia asioita:


title: Ahti Karjalainen (säveltäjä)

text: Ahti Eino Karjalainen (20. maaliskuuta 1907 Oulu – 2. lokakuuta 1986 Jyväskylä) oli suomalainen säveltäjä, muusikko (viulisti, alttoviulisti, pasunisti) ja kapellimestari. Hän vaikutti osan elämästään Jyväskylässä kouluttajana ja orkesterinjohtajana. Hänen sävellystyylinsä edusti romantiikan suuntausta, ja hän sävelsi muun muassa kolme sinfoniaa, useita konserttoja, kamari- ja soolosoitinmusiikkia sekä lauluja.


title: Ahti Karjalainen (säveltäjä)

text: Ahti Karjalainen opiskeli sävellystä Erkki Melartinin, Selim Palmgrenin ja Sulho Rannan johdolla ja hän sai Sibelius-Akatemian diplomin vuonna 1947. Karjalainen oli jäsenenä useissa orkestereissa vuosina 1929–1951, muun muassa pasuunan äänenjohtajana Helsingin kaupunginorkesterissa vuosina 1944–1951. Vuosina 1950–1958 hän toimi musiikinopettajana Jyväskylän kasvatusopillisessa korkeakoulussa ja vuosina 1963–1971 Jyväskylän kaupunginorkesterin kapellimestarina sekä välillä kapellimestarina Joensuussa ja musiikkiopiston johtajana Kotkassa.


title: Pat Benatar

text: Pat Benatar, oikealta nimeltään Patricia Mae Andrzejewski (s. 10. tammikuuta 1953 Brooklyn, New York) on yhdysvaltalainen rock-laulaja. Benatar oli menestyksensä huipulla 1980-luvun alussa. Hän on nelinkertainen Grammy-voittaja.


title: Pat Benatar

text: Patricia Mae Andrzejewski syntyi 10. tammikuuta 1953 Greenpointissa Brooklynissa ja kasvoi viereisessä Lindenhurstissa Long Islandilla. Hänen äitinsä oli oopperalaulaja. Pat opiskeli New Yorkin Juilliard Schoolissa. Valmistuttuaan Lindenhurst High Schoolista hän meni naimisiin vuonna 1971 Dennis Benatarin kanssa ja muutti Virginiaan, missä hän työskenteli pankkivirkailijana. Liitto päättyi eroon ja Benatar muutti takaisin New Yorkiin.


title: Pat Benatar

text: Benatar alkoi laulaa vakituisesti klubeilla 1970-luvun puolivälissä New Yorkissa ja sai levytyssopimuksen Chrysalis Recordsilta. Hänen kitaristikseen tuli Neil Giraldo, josta tuli vuonna 1982 myös hänen aviomiehensä. Giraldo toi Benatarin musiikkiin Benatarin kaipaaman rokkaavan kitarasoundin.


title: Pat Benatar

text: Benatarin esikoisalbumi "In the Heat of the Night" (1979) oli menestys samoin kuin sen singlet ”Heartbraker” ja ”I Need a Lover”.


title: Pat Benatar

text: Benatarin toinen albumi "Crimes of Passion" (1980) myi platinaa ja sisälsi hitit ”Hit Me with Your Best Shot”, ”Treat Me Right” ja ”You Better Run”. Samalla Benatarista tuli yksi uuden MTV-musiikkivideokanavan soitetuimmista artisteista. Benatarin sen ajan kiertueet olivat loppuunmyytyjä, ja albumit kuten "Precious Time", "Get Nervous", "Live from Earth", "Tropico", "Seven the Hard Way" ja "Wide Awake in Dreamland" olivat suuria hittejä. Hänen suurimpia hittisinglejään olivat etenkin ”Love Is a Battlefield” ja ”We Belong”.


title: Pat Benatar

text: Benatarin menestys hiipui 1980-luvun lopulla, ja hän vaihtoi tyyliään bluesin ja R&B:n suuntaan albumilla "True Love" (1991). Tyylinvaihdos ei onnistunut, joten hän palasi areenarock-tyyliinsä seuraavilla albumeillaan. Benatar piti keikkailusta viiden vuoden tauon 1990-luvun alussa. Hänen toistaiseksi viimeinen studioalbuminsa "Go" ilmestyi 2003. Hän on myös näytellyt sitcomeissa. Benatar julkaisi muistelmansa "Between a Heart and a Rock Place" vuonna 2010. Benatar konsertoi edelleen 2010-luvulla miehensä kanssa.


title: Pat Benatar

text: Benatar on saavuttanut urallaan 10 platinalevyä, yhdeksän Yhdysvaltain listan ykkössingleä ja neljä Grammya.


title: Pat Benatar

text: Benatarilla on avioliitostaan Neil Giraldon kanssa kaksi tytärtä.


title: Phil Bredesen

text: Philip Norman ”Phil” Bredesen (s. 21. marraskuuta 1943) on yhdysvaltalainen demokraattisen puolueen poliitikko. Hän toimi vuosina 2003–2011 Tennesseen kuvernöörinä ja vuosina 1991–1999 Nashvillen pormestarina.


title: Phil Bredesen

text: Bredesen muutti Nashvilleen vuonna 1975 ja perusti vuonna 1980 vakuutusyhtiö HealthAmerica Corporationin. Hän toimi yrityksen toimitusjohtajana vuoteen 1986, jolloin Maxicare Health Plans Incorporation osti sen noin 400 miljoonalla dollarilla. Ennen valintaansa Nashvillen pormestariksi hän oli pyrkinyt tehtävään myös vuonna 1987, jolloin hävisi pormestarinvaalin toisella kierroksella Bill Bonerille.


title: Phil Bredesen

text: Bredesen on naimisissa Andrea Conten kanssa. Parilla on yksi lapsi, poika Ben.


title: Jon Corzine

text: Jon Stevens Corzine (s. 1. tammikuuta 1947) on yhdysvaltalainen demokraattipoliitikko. Hän istui vuosina 2001–2006 Yhdysvaltain senaatissa ja tuli sen jälkeen valituksi New Jerseyn kuvernööriksi nelivuotiskaudelle, joka päättyi 2010.


title: Jon Corzine

text: Corzine syntyi Illinois'ssa. Hän työskenteli investointipankki Goldman Sachsissa ja ansaitsi noin 400 miljoonaa dollaria pankin mennessä pörssiin 1999. Hänen seuraajakseen pankin toimitusjohtajaksi tuli Henry Paulson.


title: Jon Corzine

text: Hän otti marraskuussa 2003 avioeron Joanne Doughertystä, jonka kanssa oli ollut naimisissa vuodesta 1969. Pari sai kolme lasta. Marraskuussa 2010 Corzine avioitui Sharon Elghanayanin kanssa.


title: Jon Corzine

text: Corzine joutui 12. huhtikuuta 2007 vakavaan auto-onnettomuuteen ja oli alun perin kriittisessä tilassa, mutta toipui ja pääsi muutamien viikkojen kuluttua sairaalasta.


title: Jon Corzine

text: Corzine menetti paikkansa kuvernöörinä republikaanien Chris Christielle vuoden 2009 vaaleissa.


title: Ranskan kansanäänestykset

text: Ranskassa kansanäänestys tapahtuu tasavallan presidentin päätöksellä, mutta sitä voivat esittää sekä Ranskan hallitus sekä kansalliskokous ja senaatti.


title: Ranskan kansanäänestykset

text: Vuoden 2003 perustuslain muutos, jonka tavoitteena on lisätä vallan hajaantumista Ranskassa, mahdollistaa myös alueelliset ja paikalliset neuvoa antavat kansanäänestykset.


title: Ranskan kansanäänestykset

text: Kansanäänestys perustuu suoraan kansan suvereniteettiin ja Viidennen tasavallan perustuslaki määrittelee kansanäänestyksen;


title: Ranskan kansanäänestykset

text: Tässä perustuslain artiklassa sekoittuvat sekä suora demokratia ja edustuksellinen demokratia, joiden välityksellä kansa käyttää valtaansa.


title: Ranskan kansanäänestykset

text: Ranskassa kansanäänestys, jonka perustuslain 3. artikla tekee yhdeksi kansakunnan tavaksi käyttää suvereenia valtaansa, on tapa konsultoida suoraan kansalaisten mielipidettä tietystä kysymyksestä tai tekstistä, jota ei voida toteuttaa ilman äänestäjien enemmistön kannatusta.


title: Ranskan kansanäänestykset

text: Ranskan Viidennen tasavallan perustuslaki vuodelta 1958 luettelee neljä erilaista mahdollista kansanäänestystä. Näistä kolme on kansallisen tason kansanäänestystä; tavallisen lain hyväksymiseksi, valtiosopimuksen ratifioimiseksi (artikla 11.) sekä perustuslain muuttamiseksi (artikla 89.). Neljäs mahdollisuus koskee paikallista tasoa ja perustuslain 72 artikla ja sen 1 momentti mahdollistavat paikallisten yhteisöjen konsultoinnin asioissa, jotka ovat paikallisessa kompetenssissa. Pitää kuitenkin huomioida, että kansanäänestyskin on pois suljettu mahdollisuus jos on kyse tasavaltalaisen valtiomuodon olemassaolosta (artikla 89.).


title: Ranskan kansanäänestykset

text: Vuodesta 1793 lähtien Ranskassa on suoritettu seuraava kansanäänestykset:


title: Kahvankari

text: Kahvankari on asumaton saari Oulun kaupungin vesialueella Perämerellä. Se sijaitsee Hermannien ja Kellon Kraaselin saarien välisellä alueella Kuivasmeren lahden suulla Taskilan kaupunginosan edustalla, noin 2,2 kilometrin päässä Letonniemestä. Saarta esitettiin suojeltavaksi luonnonsuojelulain nojalla, ja se ympäröivine karikkoineen on luonnonsuojelualuetta.


title: Kahvankari

text: Saari on pääasiassa sekametsän peitossa, ja sen rannat ovat ruoikkoisia. Saaren pohjoisosassa on hiekkasärkkä, joka ulottuu Kellon Kraaseliin saakka. Saarella pesii merilintuja, ja se on muun muassa karikukkojen ("Arenaria interpres") pesimispaikka.


title: José José

text: José Romulo Sosa Ortíz eli José José (s. 17. helmikuuta 1948) on meksikolainen laulaja ja näyttelijä.


title: José José

text: José José oli 1970-luvun vuosina Latinalaisen Amerikan tunnetuimpia balladisteja. Tunnetuimpiin lauluihin lukeutuu päättyneestä romanssista kertova "Lo Dudo". Hän teki yhteistyössä José Felicianon kanssa hitin "Por Ella".


title: José José

text: José José sai vielä 1990-luvulla suosiota "Cuarenta y Veinten" (1992) kaltaisilla hiteillä. Hänen tuorein studioalbuminsa "Tenampa" julkaistiin vuonna 2001. Vuonna 2007 ilmestyi Josén tunnetuimpien duettojen kokoelma "Mis Duetos", joka sisälsi myös uuden kappaleen "E-Mail Me".


title: José José

text: José Josélla on viisi lasta. Alkoholiongelma alkoi rappeuttaa hänen terveyttään 1990-luvulla, mutta hän on ilmoittanut toipuneensa Alcoholics Anonymousin vertaistuella. Hänellä on tähti Hollywood Walk of Famella.


title: Isokankaan luonnonsuojelualue

text: Isokankaan luonnonsuojelualue on 331 hehtaarin laajuinen luonnonsuojelu- ja pohjavesialue Oulun kaupungissa entisen Ylikiimingin rajan lähellä, Sanginjoen pohjoispuolella. Se on harjumaisemaa, jonka keskellä on tummavetinen Isonkankaanjärvi. Järven ympärillä on aarnialue. Alue on myös Oulun kaupungin tärkeimpiä säilyneitä luonnonalueita sekä suosittu retkeilykohde.


title: Isokankaan luonnonsuojelualue

text: Luonnonsuojelualue perustettiin kesällä 1987, kun Oulun kaupunginhallitus teki kaupunginvaltuuston aloitteesta lääninhallitukselle esityksen alueen rauhoittamisesta luonnonsuojelualueeksi. Alue suojeltiin lääninhallituksen 17. joulukuuta 1987 antamalla päätöksellä.


title: Isokankaan luonnonsuojelualue

text: Alue muodostuu Isokankaanjärveä ympäröivästä 51 hehtaarin laajuisesta aarnialueesta, jolla kaikki metsätaloustoiminta on kiellettyä. Muu osa on suojeltu niin sanottuna metsäpuistona, jossa metsää voidaan hakata ja uudistaa, mutta avohakkuu ja maanpinnan käsittely ei ole sallittua.


title: Isokankaan luonnonsuojelualue

text: Alueella on myös Isokankaan retkeilypolku, joka on rakennettu ohjaamaan retkeilijöitä. Retkeilypolku liittyy läheisesti Kalimen retkeilypolkuun ja Korpilammen riistapolkuun.


title: Heinz Chur

text: Heinz Chur (s. 24. syyskuuta 1948, Essen) on saksalainen taidemusiikin säveltäjä.


title: Heinz Chur

text: Chur aloitti musiikin luomisen varhaisella iällä. Hänen tuotantoonsa kuuluu viisi sinfoniaa ja yhdeksän pianosonaattia.


title: Heinz Chur

text: Chur asuu Essenissä vaimonsa Christinan kanssa.


title: Selkäkari (Oulu)

text: Selkäkari (myös Piispanletto ja Surmankari) on matala asumaton saari ja luonnonsuojelualue Kiviniemen kaupunginosan edustalla Kempeleenlahdella. Saari ja sitä ympäröivät vesialueet ovat arvokkaita lintuvesialueita.


title: Selkäkari (Oulu)

text: Saarella pesii merilintuja, ja se on muun muassa karikukkojen ("Arenaria interpres") pesimispaikka. Saarella pesii myös lähes sata naurulokkipariskuntaa.


title: Selkäkari

text: Selkäkari on Suomessa varsin yleinen paikannimi (noin 80 kappaletta Maanmittauslaitoksen Karttapaikassa). Tunnettuja Selkäkareja ovat muun muassa:


title: Olcott Deming

text: Olcott Hawthorne Deming (28. helmikuuta 1909 – 20. maaliskuuta 2007) oli yhdysvaltalainen diplomaatti.


title: Olcott Deming

text: Deming oli Nathaniel Hawthornen jälkeläinen. Hän syntyi Westchesterin piirikunnassa New Yorkin osavaltiossa. Valmistuttuaan Rollins Collegesta vuonna 1935 hän työskenteli Tennessee Valley Authoritylle sekä opettajana Greenwichissä, Connecticutissa.


title: Olcott Deming

text: Deming liittyi Yhdysvaltain ulkoministeriöön vuonna 1942. Hän työskenteli mm. Yhdysvaltain ensimmäisenä suurlähettiläänä Ugandaan vuosina 1962–1965. Hän kuoli verenmyrkytykseen Washington DC:ssä 98-vuotiaana.


title: Iwo Jiman taistelu

text: Iwo Jiman taistelu ("operaatio Detachment") oli Yhdysvaltain ja Japanin välinen taistelu Tyynenmeren sodassa toisessa maailmansodassa. Taistelu käytiin pienellä Tyynenmeren saarella Iwo Jimalla helmi–maaliskuussa 1945. Yhdysvaltain maihinnousun tarkoitus oli valloittaa saari sen strategisten lentokenttien tähden.


title: Iwo Jiman taistelu

text: Yhdysvaltalainen merijalkaväki suoritti maihinnousun Iwo Jiman saarelle noin neljälläsadalla amtrackilla ja maihinnousualuksella. Japanilaiset kuitenkin olivat vastassa Yhdysvaltain joukkoja. Kun yhdysvaltalaiset olivat edenneet ensimmäisten dyynien yli ja parisen sataa sotilasta oli edennyt noin neljäsosan rannasta, japanilaiset avasivat tulen. Yhdysvaltain merijalkaväen sotilaat onnistuivat kuitenkin murtamaan puolustuksen.


title: Iwo Jiman taistelu

text: Saarta puolustaneen Japanin keisarillisen armeijan asemat olivat järeästi linnoitetut. Ne koostuivat suurista bunkkereista, piiloon kaivetusta tykistöstä ja kahdeksantoista kilometriä pitkästä tunneliverkostosta. Taistelu oli ensimmäinen, joka käytiin Japanin kotisaarilla. Puolustajien vastarinta oli ankaraa. Taistelussa kuoli noin 18 000 japanilaista sotilasta.


title: Iwo Jiman taistelu

text: Yhdysvalloille Iwo Jiman taistelusta tuli merkittävä symboli ja propaganda-ase. Associated Pressin valokuvaaja Joe Rosenthal kuvasi viittä merijalkaväen ja yhtä laivaston sotilasta pystyttämässä tähtilippua saaren lounaiskärjellä sijainneelle Suribachi-vuorelle. Joe Rosenthalin valokuva "Raising the Flag on Iwo Jima" on eräs tunnetuimmista ja kuuluisimmista toista maailmansotaa kuvaavista valokuvista.


title: Iwo Jiman taistelu

text: Clint Eastwoodin ohjaamat elokuvat "Isiemme liput" (2006) ja "Kirjeitä Iwo Jimalta" (2006) kertovat Iwo Jiman taistelusta. Elokuvista ensimmäisenä mainittu käsittelee tapahtumia yhdysvaltalaisten ja jälkimmäinen japanilaisten näkökulmasta.


title: Hildegard Behrens

text: Hildegard Behrens (9. helmikuuta 1937 Varel, Saksa – 18. elokuuta 2009 Tokio, Japani) oli saksalainen sopraano. Hänet tunnettiin hänen laajasta repertoaaristaan, johon kuuluu rooleja muiden muassa Wagnerin, Weberin, R. Straussin ja Alban Bergin oopperoista.


title: Hildegard Behrens

text: Ennen oopperalaulajan uraansa Behrens ehti valmistua Freiburgin Albert Ludwigs -yliopistosta, jossa hän oli opiskellut lakia. Laulunopintonsa hän aloitti Ines Leuwenin johdolla Freiburgin musiikkiakatemiassa.


title: Hildegard Behrens

text: Behrens teki debyyttinsä Freiburgissa vuonna 1971 roolissa W. A. Mozartin oopperassa "Figaron häät". Yhdysvaltain-debyyttinsä hän teki New Yorkin Metropolitan-oopperassa 15. lokakuuta 1976, jolloin hän esitti Giorgettan roolin Giacomo Puccinin teoksessa "Il tabarro".


title: Hildegard Behrens

text: Behrens kuoli elokuussa 2009 valtimonpullistumaan Tokiossa, jossa hän oli luennoimismatkalla.


title: Megan Fox

text: Megan Denise Fox (s. 16. toukokuuta 1986 Oak Ridge, Tennessee, Yhdysvallat) on yhdysvaltalainen näyttelijä ja malli. Hän tuli alkujaan tunnetuksi elokuvasta "Teinidraamakuningattaren tunnustukset" (2004) ja myöhemmin "Transformers"-elokuvista. Foxia pidetään myös yhtenä nykyajan seksisymboleista.


title: Megan Fox

text: Megan Fox syntyi Oak Ridgen kaupungissa Tennesseessä. Hänen vanhempansa Gloria Darlene Cisson ja Franklin Thomas Fox erosivat hänen ollessa kolmevuotias. Äiti meni uusiin naimisiin, ja Megan ja hänen siskonsa Kristi kasvoivat äitinsä ja isäpuolensa Tony Tonachion luona. Foxilla oli omien sanojensa mukaan ”tiukka kasvatus”; hänellä ei esimerkiksi saanut olla poikaystävää eikä hän saanut kutsua ystäviä kotiinsa. Vaikka Foxia kasvatettiin alun perin helluntailaiseksi, hän kävi 12 vuotta katolista koulua.


title: Megan Fox

text: Fox aloitti tanssi- ja näytelmätunnit viisivuotiaana. Lisäksi hän oli mukana koulun kuorossa ja paikallisessa uimajoukkueessa. Hän jatkoi tanssiharrastustaan vielä muutettuaan kymmenvuotiaana St. Petersburgiin, Floridaan, jossa hän kävi koulunsa loppuun. Fox aloitti mallintyöt 13-vuotiaana, voitettuaan useita palkintoja Etelä-Carolinassa pidetyssä malli- ja kykykilpailussa.


title: Megan Fox

text: Fox on kertonut olleensa koulukiusattu.


title: Megan Fox

text: Foxin debyytti näyttelijänä oli vuonna 2001 elokuvassa "Loma Bahamalla", jonka pääosissa olivat Mary-Kate ja Ashley Olsen. Elokuva julkaistiin suoraan DVD:lle. Lisäksi Fox vieraili parissa tv-sarjassa. Hänellä oli kreditoimaton rooli elokuvassa "Bad Boys II" (2003).


title: Megan Fox

text: Varsinaisen elokuvadebyyttinsä Fox teki vuonna 2004 elokuvassa "Teinidraamakuningattaren tunnustukset", jossa hän näytteli sivuroolissa ilkeää Carlaa. Foxin läpimurtorooli oli vuonna 2007 elokuvassa "Transformers", jossa hän näytteli Shia LaBeoufin esittämän päähenkilön ihastuksen kohdetta. Fox sai roolistaan MTV Movie Award-ehdokkuuden sekä kolme Teen Choice-ehdokkuutta. Hän uusi roolinsa elokuvan jatko-osassa "" vuonna 2009. Hänellä oli erimielisyyksiä elokuvan ohjaajan Michael Bayn kanssa ja hänen väitettiin verranneen työskentelyä Bayn kanssa työskentelyksi Adolf Hitlerille. Foxin väitetystä kommentista nousseen kohun seurauksena hän ei enää esiintynyt "Transformers" –elokuvasarjan .


title: Megan Fox

text: Vuonna 2009 Fox näytteli pääroolin elokuvassa "Jennifer’s Body", joka oli hänen ensimmäinen pääosansa sitten "Transformers" –elokuvien. Vuonna 2013 Fox sopi välinsä Bayn kanssa ja näytteli naispääosaa, April O’Neiliä Bayn elokuvassa "Teenage Mutant Ninja Turtles" (2014). Hän näytteli saman roolin elokuvan jatko-osassa, joka tuli ensi-iltaan 2016.


title: Megan Fox

text: Lokakuussa 2015 ilmoitettiin, että Fox korvaa väliaikaisesti Zooey Deschanelin tv-sarjassa "Kolme miestä ja tyttö" tämän jäädessä äitiyslomalle.


title: Megan Fox

text: Fox esiintyi Eminemin ja Rihannan musiikkivideolla ”Love the Way You Lie” yhdessä näyttelijä Dominic Monaghanin kanssa vuonna 2010. Hän on tehnyt myös mallintöitä muun muassa alusvaatemainoksissa.


title: Megan Fox

text: Fox on kertonut olevansa luonteeltaan hieman epäsosiaalinen ja viihtyvänsä paljon myös yksin.


title: Megan Fox

text: Fox äänestettiin miestenlehti "FHM"-lehdessä ”Maailman seksikkäimmäksi naiseksi” vuonna 2008. Hän on ollut myös useiden muiden lehtien ”maailman seksikkäin”- ja ”maailman kaunein” -listoilla monina vuosina. "Maxim"-lehti valitsi Foxin maailman 18. seksikkäimmäksi naiseksi vuonna 2007.


title: Megan Fox

text: Fox meni naimisiin näyttelijä Brian Austin Greenin kanssa kesäkuussa 2010. Heillä on kolme lasta, vuosina 2012, 2014 ja 2016 syntyneet pojat. Fox jätti avioerohakemuksen elokuussa 2015. Pari palasi yhteen alkuvuodesta 2016, jolloin Fox odotti heidän kolmatta lastaan.


title: Megan Fox

text: Fox on kertonut kärsivänsä pakko-oireisesta häiriöstä. Hän on myös biseksuaali.


title: Iinatin moottoriurheilukeskus

text: Iinatin moottoriurheilukeskus oli Kaakkurin kaupunginosan itäreunalla Oulussa sijaitseva moottoriurheilun toimipaikka. Moottoriurheilukeskus suljettiin lopullisesti keväällä 2015. Keskuksessa järjestettiin vuosittain useita moottoriurheilutapahtumia. Moottoriurheilukeskus sijaitsee Kaakkurin kaupunginosasta Iinatin kaupunginosaan johtavan paikallistien varrella, noin kolmen kilometrin päässä Kaakkurin keskuksesta itään.


title: Iinatin moottoriurheilukeskus

text: Alueen asutuksen laajetessa asukkaat ovat esittäneet valituksia moottoriurheilukeskuksen aiheuttamista äänihaitoista, ja moottoriurheilukeskuksen toiminnot siirretään kokonaisuudessaan valtatien 20 varrelle rakennettuun monitoimikeskus OuluZoneen.


title: Aspartaattiaminotransferaasi

text: Aspartaattiaminotransferaasi eli ASAT (EC 2.6.1.1) on hyvin yleinen intrasellulaarinen eli solunsisäinen entsyymi, jota on eniten maksan, sydänlihaksiston ja luurankolihaksiston sytosolissa ja mitokondrioissa. Entsyymin aktiivisuus veriplasmassa kasvaa sydäninfarktin sekä maksatulehduksen yhteydessä. Aspartaattiaminotransferaasi katalysoi reversiibeliä reaktiota, jossa aminoryhmä siirretään aspartaatilta α-ketoglutaraatille ja tuotteena muodostuu oksaloetikkahappoa ja glutamaattia.


title: Riitankari

text: Riitankari on pieni asumaton saari Oulun kaupungin edustalla Perämerellä. Se sijaitsee 3,8 kilometriä koilliseen Oulunsalon Riutunkarin kalasatamasta ja 7,1 kilometriä länteen Nallikarin uimarannalta. Saari on Oulun kaupungin saarista ainoa varsinainen lintusaari. Saarella pesii muun muassa lähes sata naurulokkipariskuntaa.


title: Nordisk Film

text: Nordisk Film A/S (aiemmalta nimeltään "Nordisk Films Kompagni af") on vuonna 1906 Tanskassa perustettu elokuvayhtiö. Se on nykyisin osa Egmont-konsernia, joka on Tanskan suurin mediakonserni ja jolla on toimintaa 30 maassa. Nordisk Film on maailman vanhimpia elokuvayhtiöitä. Vuonna 2016 yhtiön liikevaihto oli 530 miljoonaa euroa. Yhtiön palveluksessa oli 1 900 ihmistä.


title: Nordisk Film

text: Yhtiö kehittää, tuottaa ja jakelee liikkuvaa kuvaa Pohjoismaissa. Nordisk Filmin toiminta sisältää elokuvia, animaatioita, mainoksia, musiikkivideoita, videoita, dvd-julkaisuja, sekä TV- ja elektroniikkapelejä. Nordisk Filmillä on Sonyn PlayStationin levitysoikeudet, ja yhtiö omistaa elokuvateattereita Tanskassa ja Norjassa. Nordisk Film omistaa myös jälkituotantoyhtiöitä, filmilaboratorioita sekä radio- ja televisiolähetysstudioita.


title: Nordisk Film

text: Suomessa Nordisk Film tuottaa televisio-ohjelmia ja levittää elokuvia, pelejä ja musiikkia. Yhtiö on osakas MRP Matila Röhr Productions- ja Solar Films -elokuvatuotantoyhtiössä. Lisäksi Nordisk Filmillä on levityssopimukset Kinottaren ja Kinoproductionin kanssa.


title: Merimiehenkotimuseo

text: Merimiehenkotimuseo toimii Oulun Pikisaaressa sijaitsevassa Matilan talossa, joka on kaupungin vanhin säilynyt puutalo. Rakennus on aikoinaan toiminut myös tullitupana, ja sen historialliset lähteet voidaan jäljittää aina 1730-luvulle. Rakennus selvisi vahingoittumatta vuoden 1822 suurpalosta. Museota ylläpitää Pohjois-Pohjanmaan museo.


title: Merimiehenkotimuseo

text: Rakennus on alun perin toiminut tullitupana Oulusta Liminkaan johtaneen tien varrella, josta se siirrettiin Pikisaareen vuonna 1983. Rakennus sisustettiin 1880-luvun tyylin mukaan merimiehen kodiksi Isak Matilaisen mukaan. Museon näyttely muodostuu tyypillisestä 1800-luvun loppupuolen oululaisen merimiehen kodin esineistöstä.


title: Jim Sasser

text: James Ralph "Jim" Sasser (s. 30. syyskuuta 1936 Memphis, Tennessee) on yhdysvaltalainen demokraattisen puolueen poliitikko, lakimies ja diplomaatti.


title: Jim Sasser

text: Sasser syntyi Tennesseen Memphisissä ja opiskeli lakia useissa eri yliopistoissa. Hän sai oikeuden toimia lakimiehenä Tennesseen osavaltiossa vuonna 1961, jonka jälkeen hän harjoitti ammattiaan Nashvillessa. Sasser kuului myös Yhdysvaltain merijalkaväen reserviin vuosina 1957-1963.


title: Jim Sasser

text: Sasser valittiin Yhdysvaltain senaattiin Tennesseestä ensimmäisen kerran tammikuussa 1977 alkaneelle kaudelle. Hänet valittiin uudelleen 1982 ja 1988. Sasser toimi senaatissa muun muassa senaatin budjettikomitean puheenjohtajana ja hän oli ennen vuoden 1994 vaaleja vahva ehdokas demokraattisen puolueen seuraavaksi johtajaksi senaatissa. 1994 vaaleissa Sasser kuitenkin hävisi yllättäen republikaanien vastaehdokkaalle ja poliittisesti kokemattomalle Bill Fristille.


title: Jim Sasser

text: Senaatista tippumisen jälkeen presidentti Bill Clinton nimitti Sasserin Yhdysvaltain uudeksi Kiinan suurlähettilääksi. Sasser toimi suurlähettiläänä joulukuusta 1995 vuoteen 2001 saakka.


title: Jim Sasser

text: Sasserilla on vaimo Mary sekä lapset Gray ja Elizabeth.


title: John Melcher

text: John Melcher (6. syyskuuta 1924 – 12. huhtikuuta 2018) oli yhdysvaltalainen demokraattisen puolueen poliitikko. Hän edusti Montanaa Yhdysvaltain edustajainhuoneessa vuosina 1969–1977 ja senaatissa 1977–1989.


title: John Melcher

text: Melcher syntyi Sioux Cityssä, Iowassa. Hän opiskeli Minnesotan yliopistossa, palveli Yhdysvaltain maavoimissa toisessa maailmansodassa ja valmistui Iowa State Universitystä vuonna 1950.


title: John Melcher

text: Muutettuaan Forsythiin Montanaan hän perusti eläinlääkäriklinikan ja tuli myöhemmin valituksi kaupungin pormestariksi vuonna 1955.


title: John Melcher

text: Melcher putosi senaatista vuoden 1988 vaaleissa.


title: Katrin Krabbe

text: Katrin Krabbe (s. 22. marraskuuta 1969 Neubrandenburg, Itä-Saksa) on entinen pikajuoksija, joka edusti Itä-Saksaa ja Saksaa 1980- ja 1990-lukujen vaihteessa. Hän edusti Itä-Saksaa Soulin kesäolympiakisoissa 1988, Etelä-Koreassa.


title: Katrin Krabbe

text: Krabbe jäi kiinni dopingin käytöstä vuonna 1992. Saksan yleisurheiluliitto antoi hänelle tapauksesta vuoden kilpailukiellon, minkä jälkeen IAAF lisäsi kilpailukieltoa kahdella vuodella. Krabbe haastoi IAAF:n oikeuteen, ja kahdeksan vuoden oikeustaistelun jälkeen IAAF suostui maksamaan Krabbelle korvauksia menetetyistä tuloista. Krabbe lopetti uransa doping-käryn seurauksena. Hänet valittiin Saksan vuoden urheilijaksi vuosina 1990 ja 1991. Krabbe valittiin vuonna 1991 myös .


title: Un día normal

text: Un día normal ("Tavallinen päivä") on kolumbialaisen laulaja-lauluntekijä Juanesin toinen studioalbumi, joka julkaistiin 21. syyskuuta 2002.


title: Un día normal

text: Albumi saavutti suuren suosion latinalaisessa Amerikassa. Ensimmäisenä myyntipäivänään se rikkoi kultalevyn rajan Kolumbiassa ja myöhemmin albumille myönnettiin platinaa ja multiplatinaa maissa, kuten Kolumbia, Meksiko ja Espanja. Albumi teki uuden ennätyksen pysymällä 92 viikkoa Billboardin Top Latin Albums -listalla.


title: Un día normal

text: Albumilla on myös kanadalaisen pop-laulajan Nelly Furtadon kanssa esitetty duetto ”Fotografía” ("Valokuva"), joka keroo rakastavaisten erillään olosta. Albumin kaikki laulut olivat Juanesin kirjoittamia, poikkeuksena Joe Arroyon ”La noche” ("Yö").


title: Un día normal

text: Albumi voitti kaiken kaikkiaan kuusi Latin Grammy -palkintoa. Vuonna 2002 ”A Dios le pido” -kappale voitti paras rocklaulu -kategorian. Vuonna 2003 "Un día normal" -albumi oli ehdolla viidessä kategoriassa, jotka kaikki se voitti: vuoden albumi, vuoden rocksooloalbumi, vuoden laulu (”Es por ti”), vuoden levytys (”Es por ti”) ja paras rocklaulu (”Mala gente”).


title: Un día normal

text: "Un día normal" sai RIIA:n myöntämän triplaplatinalevyn myynnistään ja siitä tuli Juanesin toinen bestseller-albumi Yhdysvalloissa.


title: Adrian Ilie

text: Adrian Bucurel Ilie (s. 24. huhtikuuta 1974 Craiova, Romania) on romanialainen entinen jalkapalloilija. 180 senttimetriä pitkän Ilien pelipaikka oli hyökkääjä. Peliuransa jälkeen Ilie on toiminut liikemiehenä matkailun ja jalkapallon aloilla.


title: Adrian Ilie

text: Ilie edusti ammattilaisuransa aikana kasvattajaseuraansa Electroputere Craiovaa (1991–1993), Steaua Bukarestia (1993–1996), Galatasarayta (1996–1998), Valenciaa (1998–2002), Alavésia (2002–2003), Beşiktaşia (2004) ja FC Zürichiä (2004–2005).


title: Adrian Ilie

text: Ura miesten sarjoissa alkoi jo vuonna 1991, 17-vuotiaana, kun hänet nostettiin junioreista Electroputeren ykkösjoukkueeseen. Seuraavana vuonna hän solmi seuran kanssa ensimmäisen ammattilaissopimuksensa. Jo debyyttikaudellaan Ilie nousi seuran tärkeimpien pelaajien joukkoon ja teki 30 sarjaottelussa 12 maalia. Tämä sai maan suurimman seuran, Steaua Bukarestin, kiinnostumaan hänestä. Steaua hankki Ilien vuonna 1993 maan silloisella ennätyssummalla.


title: Adrian Ilie

text: Vuonna 1996 turkkilainen suurseura Galatasaray osti Ilien summalla, joka oli 20 kertaa edellistä siirtokorvausta suurempi. Hän ei kuitenkaan vakiinnuttanut paikkaansa Galatasarayssa, eikä ollut säännöllisesti kentällä. Seuraava siirto, espanjalaiseen Valenciaan vuonna 1998, oli tärkeä Ilien uran kannalta. Ura lähti uuteen nousuun; parhaana esimerkkinä siitä ovat kauden 1997/98 jälkipuoliskolla 17 ottelussa tehdyt 12 maalia.


title: Adrian Ilie

text: Ensimmäiset merkit Ilien uran aikaisesta päättymisestä nähtiin jo vuonna 2000. Hän kärsi jatkuvista loukkaantumisista eikä voinut olla mukana Valencian kokoonpanossa. Lopulta hänet vapautettiin sopimuksestaan mestaruuskaudella 2001–2002. Ilien seuraavakin seura löytyi Espanjasta; hän siirtyi Alavésin riveihin. Seura kuitenkin putosi pääsarjasta, ja Ilien sopimus purkautui. Hän suuntasi jälleen Turkkiin, koska Galatasarayn paikalliskilpailijan, Beşiktaşin, valmentaja, Ilien maanmies Mircea Lucescu, oli kiinnostunut saamaan hänet joukkueeseensa. Kuitenkin aika Beşiktaşin riveissä jäi lyhyeksi ja Ilie siirtyi Sveitsiin, FC Zürichin joukkueeseen. Siellä hän sai kohtalokkaan polvivamman, josta hän ei onnistunut toipumaan, ja päätti lopettaa uransa – vain 32-vuotiaana.


title: Adrian Ilie

text: Romanian maajoukkueessa Ilie pelasi vuosina 1993–2005 yhteensä 55 ottelua ja teki niissä 13 maalia. Hän oli mukana kolmissa arvokisoissa: MM-kisoissa 1998 ja EM-kisoissa 1996 sekä 2000.


title: Adrian Ilie

text: Liikemiehen uralle Ilie ryhtyi matkailun alalla työskennelleen appensa suosituksesta. Hän sijoittikin suuria summia Poiana Braşoviin, joka tunnetaan suosittuna talvilomakohteena. Ilie rakennutti alueelle hotellin ja useita huviloita. Hän on sijoittanut rahojaan myös jalkapalloon; hän on jalkapalloseura Forex Braşovin omistaja.


title: Adrian Ilie

text: Myös Ilien pikkuveli Sabin on tullut tunnetuksi jalkapalloilijana. Veljekset pelasivat samaan aikaan Valenciassa vuonna 1998.


title: Ernest Rogers Millington

text: Ernest Rogers Millington DFC (15. helmikuuta 1916 – 9. toukokuuta 2009) oli brittiläinen poliitikko. Hän toimi vuosina 1945–1950 parlamentin jäsenenä ensin "Common Wealth" -puolueen, sitten Labour Partyn edustajana.


title: Ernest Rogers Millington

text: Millingtonin omaelämäkertateos "Was That Really Me?" julkaistiin vuonna 2006.


title: Puy-de-Dôme

text: Puy-de-Dôme on Ranskan departementti numero 63, joka on nimetty hiljentyneen tulivuori Puy-de-Dômen mukaan. Departementti sijaitsee Keski-Ranskassa Auvergne-Rhône-Alpesin hallintoalueella. Departementti on pinta-alaltaan 7 970 neliökilometriä ja siellä on 623 461 asukasta (2006). Puy-de-Dômen pääkaupunki on Clermont-Ferrand. Puy-de-Dôme on jaettu edelleen viiteen arrondissementtiin, 61 kantoniin ja 470 kuntaan.


title: Puy-de-Dôme

text: Puy-de-Dôme oli yksi 83 departementista, jotka syntyivät Ranskan vallankumouksen yhteydessä 4. maaliskuuta 1790. Puy-de-Dôme muodostettiin Auvergnen provinssista ja sen nimi oli aluksi "Mont d’Or" (’Kultainen vuori’).


title: Puy-de-Dôme

text: Departementista on neljä kylää päässyt Ranskan kauneimpien kylien järjestön Les Plus Beaux Villages de France jäseniksi: Montpeyroux, Saint-Floret, Saint-Saturnin ja Usson.


title: Magic Tour

text: Magic Tour (7. kesäkuuta 1986 – 9. elokuuta 1986) oli Queenin viimeinen kiertue, jonka he tekivät tunnetuimmalla kokoonpanollaan Freddie Mercuryn johdolla.


title: Magic Tour

text: Kiertuepäivämäärät ja esiintymispaikat: Yleisöä:


title: Henri Guise

text: Henri Guise (oikeastaan Henri I de Lorraine, Guisen herttua) (31. joulukuuta 1550 – 23. joulukuuta 1588 Blois) oli ranskalainen sotilas ja poliitikko. Hän taisteli hugenotteja vastaan Ranskan uskonsodissa ja oli katolisen liigan johtaja.


title: Henri Guise

text: Henri Guise oli François Guisen vanhin poika. Hän oli yksi katolisen puolen johtajista Ranskan uskonsodissa ja hugenottien päävastustaja. Hän osallistui Pärttylinyön verilöylyn suunnitteluun 1572 ja oli mukana perustamassa katolista liigaa vuonna 1576.


title: Henri Guise

text: Espanjan kuningas Filip II liittoutui katolisen liigan kanssa 1584. Kun Espanjan voittamaton armada eteni pohjoiseen vuonna 1588 tavoitteenaan lyödä protestanttinen Englanti, Ranskan kuningas Henrik III antoi periksi katoliselle osapuolelle. Armada kuitenkin kärsi tappion heinäkuussa 1588 ja voimasuhteet Ranskassakin muuttuivat. Jouluna 1588 Henrik III houkutteli Guisen suvun päämiehet Henri Guisen ja tämän veljen kardinaali Louis Guisen Bloisin linnaan, missä molemmat salamurhattiin.


title: Bungie Studios

text: Bungie Studios on yhdysvaltalainen pelitalo, joka perustettiin heinäkuussa 1991 nimellä Bungie Software Products Corporation (yleisesti lyhennetään Bungie Software). Yhtiön perustivat kaksi Chicagon yliopiston ensimmäisen vuoden opiskelijaa, Alex Seropian ja Jason Jones.


title: Bungie Studios

text: Vuonna 2000 Microsoft osti Bungien.


title: Bungie Studios

text: Bungie oli osa Microsoft Game Studiosia vuosina 2000–2007 kunnes irtautui itsenäiseksi yhtiöksi.


title: Bungie Studios

text: Bungie tunnetaan parhaiten suosituista videopelisarjoista "Halo" ja "Destiny".


title: Bungie Studios

text: "Halo"-sarjan oikeudet jäivät Microsoftille Bungien irtautuessa omaksi yhtiöksi ja nykyään sarjaa kehittää 343 Industries.


title: Bungie Studios

text: Tunnettuja pelejä ovat:


title: Libanonin sota 1982

text: Libanonin sota vuonna 1982 alkoi 6. kesäkuuta 1982 Israelin puolustusvoimien hyökätessä Etelä-Libanoniin kostona Abu Nidal -terroristijärjestön yritykseen salamurhata Israelin Britannian-suurlähettiläs, Shlomo Argov. Israelin ilmavoimat pommittivat useita PLO:n kohteita Beirutissa ja ampuivat alas 86 Syyrian ilmavoimien konetta. PLO vastasi ampumalla tykistöllä Pohjois-Israelin siviilikohteisiin. Israelin joukot etenivät nopeasti Tyrokseen ja Sidoniin, jotka kärsivät pahoja vaurioita taisteluissa. 14. syyskuuta tapahtuneen Libanonin presidentin Bashir Gemayelin salamurhan jälkeen Israelin joukot valtasivat läntisen Beirutin.


title: Libanonin sota 1982

text: Vuodesta 1968 alkaen arabiterroristit ovat ampuneet Katjuša-raketteja israelilaisiin kaupunkeihin. Toinen syy sotaan oli puuttuminen meneillään olevaan sisällissotaan, jotta voitaisiin torjua Syyrian vaikutusvalta Libanonissa.


title: Libanonin sota 1982

text: Israel onnistui nopeasti karkottamaan PLO:n joukot rajansa välittömästä läheisyydestä. Sodan päätyttyä perustettiin Libanonin monikansallinen rauhanturvajoukko.


title: Libanonin sota 1982

text: Puolustusministeri Ariel Sharon esitteli hyökkäyksen Libanoniin nimellä "operaatio Rauha Galileaan". Operaation piti rajoittua Etelä-Libanoniin, mutta Sharon ulotti hyökkäyksen Beirutiin asti. Bashir Gemayelin murhan jälkeen Israelin joukot aloittivat hyökkäyksen kolmessa osassa. Ensimmäinen osasto eteni rannikkoa myöten Beirutiin, toinen katkaisi tärkeimmän Beirutin ja Damaskoksen välisen tien ja kolmas miehitti Libanonin Syyrian vastaisen rajan estääkseen syyrialaisten väliintulon. Seitsemän viikon ajan Israel piiritti kaupunkia maalta, mereltä ja ilmasta. Niin kuin useimmissa piiritystilanteissa, myös siviiliväestöön kohdistui sotatoimenpiteitä. Yhdysvallat painosti rauhanneuvotteluiden aloittamiseksi ja 21. elokuuta saapui 2130 sotilaan kansainvälinen rauhanturvajoukko valvomaan PLO:n vetäytymistä.


title: Libanonin sota 1982

text: Philip Habib, presidentti Ronald Reaganin lähettiläs Libanonissa, lupasi PLO:lle, ettei siviilejä pakolaisleireillä vahingoiteta. Myöhemmin tehtyjen tutkimusten perusteella Ariel Sharonia pidetään epäsuorasti syyllisenä Sabran ja Shatilan verilöylyyn, mikä johti myös hänen eroonsa puolustusministerin tehtävistä.


title: Libanonin sota 1982

text: PLO joutui vetäytymään Libanonista ja neuvottelemaan poliittisesta ratkaisusta konfliktiin Israelin kanssa. Sotaa on pidetty merkittävänä vaikuttimena Iranin ja Syyrian tukeman Hizbollahin syntymiseen, joka vuonna 2000 oli kokonaan syrjäyttänyt PLO:n. Yhdysvaltain välityksellä Israel ja Libanon pääsivät sopimukseen Israelin joukkojen vetäytymisestä ja turvavyöhykkeen luomisesta maitten rajalle. Libanon kuitenkin säilyi Syyrian vaikutusvallan alaisena.


title: Libanonin sota 1982

text: Operaatio Rauha Galileaan päättyi 1985 Israelin luotua suoja-alueen Etelä-Libanoniin estämään terroristiryhmien toiminnan Israelin rajan läheisyydessä. Israelin puolustusvoimat luovutti alueen Etelä-Libanonin armeijalle vuonna 2000, joka hajosi lähes heti sen jäsenten antauduttua Hizbollahille tai haettua turvapaikkaa Israelista.


title: Barcelona (albumi)

text: Barcelona on albumi, jonka Queenin johtohahmo Freddie Mercury on levyttänyt yhteistyössä espanjalaisen oopperalaulajan Montserrat Caballéen kanssa. Albumi on nauhoitettu vuosien 1987 ja 1988 aikana, jolloin Mercury oli jo sairastunut aidsiin. Levy julkaistiin vuonna 1988.


title: Barcelona (albumi)

text: Sävellys ja sanoitus: Freddie Mercury ja Mike Moran, ellei toisin mainittu.


title: Studs Terkel

text: Louis ”Studs” Terkel (16. toukokuuta 1912 – 31. lokakuuta 2008) oli yhdysvaltalainen kirjailija, historioitsija ja radiotoimittaja. Hänen omaa radio-ohjelmaansa "The Studs Terkel Programia" esitettiin Chicagossa vuodesta 1952 vuoteen 1997. Terkel syntyi New Yorkissa, muutti 10-vuotiaana Chicagoon ja valmistui Chicagon yliopistosta.


title: Studs Terkel

text: Terkelin ensimmäinen kirjajulkaisu "Giants of Jazz" ilmestyi vuonna 1956. Hän kirjoitti sille useita seuraajia, joista suurin osa käsittelee yhdysvaltalaisten historiaa. Hänet nähtiin vuonna 1988 elokuvassa "Lahjotut" ("Eight Men Out").


title: Studs Terkel

text: Terkel valittiin vuonna 1997 Yhdysvaltain taide- ja kirjallisuusakatemian jäseneksi. Korkeasta iästään huolimatta hän toipui hyvin vielä elokuussa 2005 tehdystä avosydänleikkauksesta. Syksyllä 2007 ilmestyi hänen muistelmateoksensa "Touch and Go".


title: Studs Terkel

text: Terkel voitti Thomas Merton -palkinnon vuonna 1998 sekä Pulitzerin 1985 teoksesta "The Good War". Hän sai lempinimensä James T. Farrellin fiktiiviseltä hahmolta "Studs Loniganilta". Hänen teoksistaan on suomennettu "American Dreams: Lost and Found" nimellä "Amerikkalaisia unelmia" (1983). Hän oli kuollessaan 96-vuotias. Hänet nimettiin postuumisti Radio Hall of Fameen vuonna 2009.


title: Verneri Pohjola

text: Juho Verneri Pohjola (s. 23. joulukuuta 1977 Helsinki) on suomalainen trumpetisti. Hän julkaisi ensimmäisen oman levynsä "Aurora" vuonna 2009.. Jo ennen levyn julkaisua hän oli kiertänyt Yhdysvalloissa, Australiassa ja Euroopassa sekä julkaissut kaksi levyä yhtyeensä Ilmiliekki Quartetin kanssa. Vuonna 2012 Verneri Pohjola Quartet julkaisi "Ancient History" -albumin.


title: Verneri Pohjola

text: Pohjola aloitti trumpetinsoiton vasta viisitoistavuotiaana. Hänet valittiin Pori Jazzin vuoden nuoreksi muusikoksi 2004 ja Jazzrytmit-lehden kriitikkoäänestyksen vuoden muusikoksi ja trumpetistiksi samana vuonna. Vuonna 2017 Pohjola sai Jazzliiton Yrjö-palkinnon. Hän on saanut useita palkintoja myös Ilmiliekki Quartetin kanssa. Pohjolan muita yhtyeitä ovat Quintessence, Q-Continuum ja Silvio, jossa hän soittaa rumpuja.


title: Verneri Pohjola

text: Pohjola on vieraillut myös Warp!- ja UMO-kokoonpanoissa. Lisäksi hän on soittanut muun muassa Pekka Pohjolan, Jukka Gustavsonin, Tuomo Prättälän, Kerkko Koskisen ja Kitkerien Neitsyiden levyillä sekä Lasse Mårtenson -tribuuttiorkesterissa ja Anna Politkovskajan muistokappaleessa. Hän tekee lastenmusiikkia Kalapojat-nimisessä kokoonpanossa. Pohjola on opiskellut trumpetinsoittoa Sibelius-Akatemian jazzmusiikin osastolla.


title: Verneri Pohjola

text:
Trumpetisti Verneri Pohjola sävelsi iltasoiton Espoon keskukselle, jota soitetaan joka ilta läpi kesän Espoontorin tornista. Teos on noin kahden minuutin mittainen.
Teos on tehty Espoon kaupunkisuunnittelukeskuksen tilauksesta Helsingin World Design Capital -vuoden kunniaksi.
Teoksen ensiesitys oli keskiviikkona 30. toukokuuta 2012, kun Pohjola soitti sen Espoonsillalla ja Valatorilla.


title: Verneri Pohjola

text: Verneri Pohjolan veli on pasunisti Ilmari Pohjola. Heidän isänsä oli basisti Pekka Pohjola.


title: Stereo (elokuva)

text: Stereo on David Cronenbergin ohjaama, käsikirjoittama, kuvaama ja leikkaama elokuva vuodelta 1969. "Stereo" on runsaan tunnin mittainen eli kestoltaan lyhytelokuvan ja kokopitkän välimaastossa.


title: Stereo (elokuva)

text: Tarinan keskittyy tohtori Luther Stringfellow’n tekemään kokeeseen, jossa joukkoa telepaattisilla kyvyillä siunattuja nuoria kannustetaan kehittämään taitojaan seksuaalisella tutkimusmatkailulla.


title: Stereo (elokuva)

text: Elokuva kuvattiin äänettömänä, koska Cronenbergin käyttämä kamera oli liian meluisa. Elokuvaan lisättiin jälkeenpäin ”tieteellisen” tarkkailijan kommenttiraita.


title: Stereo (elokuva)

text: "Stereo" hahmottelee useita Cronenbergin tuotannossa toistuvia teemoja, kuten uusien tietoisuuden tasojen etsiminen seksuaalisen kokeilun avulla. Tämä on teemana elokuvissa "Kylmät väreet", "Videodrome – tuhon ase", "Erottamattomat", "Alaston lounas", "M. Butterfly" ja "Crash".


title: Recopa Sudamericana

text: Recopa Sudamericana on Etelä-Amerikan seurajoukkueiden jalkapallokilpailu jossa kohtaavat edelliskauden Copa Libertadoresin ja Copa Sudamericanan voittajat.


title: Katolinen liiga (Ranska)

text: Katolinen liiga oli Ranskan uskonsotien aikainen katolilaisten liittouma, jonka tavoitteena oli hugenottien lyöminen. Liittouma perustettiin vuonna 1576 Henri Guisen johdolla ja Espanjan kuninkaan Filip II:n tukemana.


title: Katolinen liiga (Ranska)

text: Katolinen liiga koetti estää Henrik Navarralaisen nousemisen Ranskan kuninkaaksi, mutta Henrik voitti liigan armeijan ensin vuonna 1589 Arquesin taistelussa ja seuraavana vuonna Ivryn taistelussa, jossa liigan armeija tuhoutui. Henrik ei kuitenkaan onnistunut valtaamaan kaupunkeja ja sota päättyi vuonna 1594 kompromissiin: Henrik kääntyi katolilaiseksi ja nousi valtaan nimellä Henrik IV.


title: Katolinen liiga

text: Katolinen liiga voi tarkoittaa:


title: Kalevan kisat 2004

text: Kalevan kisat 2004 järjestettiin Vaasassa 30. heinäkuuta – 1. elokuuta Kaarlen kentällä.


title: Kalevan kisat 2004

text: Kalevan maljan voitti Lahden Ahkera.


title: Woolsthorpen kartano

text: Woolsthorpen kartano () on englantilainen kartano Woolsthorpe-by-Colsterworthin kylässä, Lincolnshiren kreivikunnassa. Kartano on fyysikko Isaac Newtonin syntymäpaikka.


title: Woolsthorpen kartano

text: Newton palasi asumaan Woolsthorpeen, kun Cambridgen yliopisto suljettiin paiseruton takia. Kartanossa hän teki useita muun muassa optiikkaa koskevia kokeita. Tilusten omenapuista putoavien omenoiden uskotaan inspiroineen Newtonia hänen painovoimalakinsa kehittämisessä.


title: Woolsthorpen kartano

text: Kartanon omistaa nykyään National Trust -ympäristönsuojelujärjestö, joka pitää kartanoa yleisölle avoimena kevään ja syksyn välisen ajan.


title: Kolín

text: Kolín (, aikaisemmin "Kolin an der Elbe") on kaupunki noin 55 kilometriä Prahasta itään, Elbejoen varrella Keski-Böömin läänissä Tšekin tasavallassa.


title: Kolín

text: Böömin kuningas Ottokar II Přemysl perusti Kolínin 1200-luvulla nimellä "Colonia nova" (Uusi siirtokunta). Kaupunki mainitaan ensimmäisen kerran vuonna 1261. Kaupunkiin rakennettiin linna vuonna 1437.


title: Kolín

text: Seitsenvuotisen sodan aikana 18. kesäkuuta 1757 käytiin Kolínin taistelu, jonka kerrotaan olleen yksi sodan raivoisimmista. Taistelussa kuoli 23 000 miestä.


title: Kolín

text: Keväällä 2005 Toyotan ja PSA Peugeot Citroën -yhtiön muodostama TPCA-yhtymä avasi kaupungin pohjoispuolelle uuden autotehtaan. Tehtaan perustaminen maksoi noin 650 miljoonaa euroa, se työllistää 3 000 työntekijää ja sen tuotantokapasiteetti on 300 000 autoa vuodessa.Myös Tšekin presidentti Miloš Zeman, valokuvaaja Josef Sudek ja tennisammattilainen Bohdan Ulihrach ovat syntyneet kaupungissa.


title: Woolsthorpe-by-Colsterworth

text: Woolsthorpe-by-Colsterworth on pieni englantilainen kylä, joka sijaitsee Colsterworthin seurakunnassa, Lincolnshiren kreivikunnassa. Kylä tunnetaan fyysikko Isaac Newtonin synnyinpaikkana. Noin kahdeksan kilometriä Woolsthorpe-by-Colsterworthista luoteeseen sijaitsee Woolsthorpe-by-Belvoirin kylä.


title: Villa Pukkila

text: Villa Pukkila on Oulun Hietasaaressa Oulujoen suiston saaristossa sijaitseva kulttuurihistoriallisesti arvokkaaksi luokiteltu puinen huvila, johon kuuluvat myös samalla tontilla sijaitsevat liiteri-, varasto- ja ulkohuussirakennukset sekä rantasauna. Tontilla on myös Oulun Steinerkoulun oppilaiden rakentamia leikkimökkejä. Villa Pukkilan omistaa ja sitä ylläpitää Oulun Steinerkoulun kannatusyhdistys ry, joka myös vuokraa huvilaa.


title: Villa Pukkila

text:
Huvilan rakennutti Kansallis-Osakepankin Oulun konttorin ensimmäinen johtaja Victor Hellman vuonna 1892. Huvila on rakennettu kuuluisan kirkkoarkkitehdin Josef Stenbäckin mallipiirustusten mukaan. Mallipiirustus on Stenbäckin julkaisemasta rakennuspiirustussarjasta "Ensimmäinen vihko: Kesähuviloita ja Maakartanoita" vuodelta 1886. Rakennustutkija Pasi Kovalaisen mukaan Villa Pukkila lienee ainoa Stenbäckin kyseisten piirustusten mukaan toteutettu huvila Suomessa. Rakennushistoriallisesti huvilan tekee mielenkiintoiseksi Suomessa harvinainen pystyhirsirakenne. Rakennuksen seuraavan omistajan Valdemar Hyryn aikana vuonna 1937 huvilaa laajennettiin eteläpäädyn kuistilla.
Valdemar Hyry oli Victor Hellmanin vävy ja Oulun Villatehdas Oy:n toimitusjohtaja ja patruuna.


title: Absolution Tour

text:
Absolution Tour on brittiläisen rockyhtyeen Musen live-DVD. Levy sisältää suurimman osan yhtyeen esiintymisestä Glastonburyn festivaalilla vuonna 2004. Se sisältää myös ennenjulkaisematonta materiaalia Earls Court Exhibition Centreltä ja Wembley Arenalta Lontoosta ja Wiltern Theaterilta Los Angelesista. Levyn kappaleet ovat suurimmaksi osaksi yhtyeen kolmannelta studioalbumilta Absolutionilta, ja mukana on myös vanhempaa materiaalia. DVD sisältyi myös ilmaisena bonuslevynä Black Holes & Revelationsin rajoitettuun julkaisuerään Yhdysvalloissa. Levyä on kritisoitu siitä, ettei se keskity koko kiertueeseen, vaan ainoastaan yhteen esiintymiseen.
Päästäksesi piilotettuihin raitoihin mene Ekstrat-valikkoon ja valitse otsikko "Fury". Paina ylös-näppäintä kerran. Nyt sana "Back" on korostettu. Sitten paina vasemmalle osoittavaa nuolta, jolloin "X" ekstroissa syttyy. Paina enter, ja piilotettu materiaali soi.


title: Grit Breuer

text: Grit Breuer (s. 16. helmikuuta 1972 Robel, Itä-Saksa) on saksalainen pikajuoksija. Breuer sai kahden vuoden kilpailukiellon dopingin käytöstä 1992.


title: .ax

text: .ax on Ahvenanmaan Internet-maakoodi, tunnusta hallinnoi Ahvenanmaan maakuntahallitus.


title: .ax

text: Tunnus otettiin käyttöön 15. elokuuta 2006, kun tunnusta säätelevä laski astui voimaan. Verkkotunnuksen hakemista koskivat muuten samat säännöt kuin .fi-tunnuksen hakemista, paitsi että hakijalla täytyy olla kiinteä kotipaikka tai kotikunta Ahvenanmaalla. Ennen .ax -maatunnuksen käyttöönottoa ahvenanmaalaiset sivustot käyttivät alidomainia .aland.fi.


title: .ax

text: Tietoyhteiskuntakaari vapautti tunnuksen yleisesti saataville ja nykyisin kuka vain voi rekisteröidä .ax-verkkotunnuksia.


title: This Is A Muse Demo

text: This Is A Muse Demo on brittiläisen rockyhtyeen Musen harvinainen demo vuodelta 1995. Demo sisälsi neljä kappaletta, joita ei ole koskaan äänitetty uudelleen (poikkeuksena "Sling", jota Muse soitti instrumentaalina konserteissaan vuosina 1998 ja 1999). Kasetti äänitettiin toukokuussa 1995 yhtyeen basistin, Chris Wolstenholmen, kotona. Demo myytiin brkntvgirl-nimimerkkiselle yhdysvaltalaiselle henkilölle eBay-huutokaupassa noin 500 punnan hintaan vuonna 2005.


title: This Is A Muse Demo

text: Kaikki kappaleet kirjoittanut Matthew Bellamy.


title: Pat Nixon

text: Patricia Ryan Nixon (16. maaliskuuta 1912 – 22. kesäkuuta 1993) oli Richard Nixonin aviovaimo. Hän oli Yhdysvaltain ensimmäinen nainen miehensä toimiessa presidenttinä vuosina 1969–1974.


title: Pat Nixon

text: Hänen ristimänimensä oli Thelma Catherine Ryan. Hän muutti kuitenkin etunimensä virallisesti Patriciaksi opiskeluaikoinaan. Hän oli saanut jo aiemmin isältään Pat-lempinimen, joka viittasi hänen syntymiseensä juuri ennen Pyhän Patrickin päivää sekä tytön irlantilaisiin juuriin.


title: Pat Nixon

text: Pat syntyi Elyssä, Nevadassa, mutta muutti pian perheineen Kaliforniaan. Tytön äiti kuoli syöpään vuonna 1924 ja isä silikoosiin 1929. Hänellä oli kaksi vanhempaa veljeä: William M., Jr. (1910–1997) ja Thomas (1911–1992) sekä velipuoli Matthew Bender, joka syntyi vuonna 1907, ja siskopuoli Neva Bender (s. 1909) äidin ensimmäisestä avioliitosta.


title: Pat Nixon

text: Valmistuttuaan Excelsior High Schoolista vuonna 1929 Pat lähti Fullerton Collegeen. Hän valmistui vuonna 1937 Etelä-Kalifornian yliopistosta ja sai paikan high school -opettajana.


title: Pat Nixon

text: Richard ja Pat Nixon menivät naimisiin 21. kesäkuuta 1940. Nixonit saivat kaksi lasta: Trician (s. 1946) ja Julien (s. 1948).


title: Pat Nixon

text: Vuonna 1946 Nixon valittiin kongressiin, 1950 senaattiin ja 1952 varapresidentiksi.


title: Pat Nixon

text: Nixonit muuttivat Valkoiseen taloon vuonna 1969. Vaimo oli usein miehensä seurana valtiovierailulla. Hän oli läsnä mm. Richardin historiallisella Kiinan-matkalla vuonna 1972.


title: Pat Nixon

text: Richard Nixonin erottua presidentinvirasta vuonna 1974 Watergate-skandaalin seurauksena pariskunta muutti takaisin Kaliforniaan. Tämän jälkeen Pat Nixonin vuodet julkisuuden henkilönä olivat ohi; hän esiintyi enää harvoin julkisuudessa, kieltäytyi antamasta haastatteluja eikä koskaan palannut Valkoiselle talolle.


title: Pat Nixon

text: Pat Nixonille kehittyi myöhempinä vuosina useita vakavia terveysongelmia, kuten aivohalvauksia ja emfyseemaa sekä keuhkosyöpä, johon hän lopulta kuoli. Hänet ja hänen vuonna 1994 kuollut miehensä haudattiin entisen presidentin synnyinsijoille Yorba Lindaan.


title: Muse (EP)

text: Muse on samannimisen rockyhtyeen EP-julkaisu vuodelta 1998. Levyä julkaistiin rajoitettu erä, vain 999 kappaletta. Sen harvinaisuuden vuoksi levyn hinnat eBay-huutokaupassa ovat erittäin suuria.


title: Reijo Hukkanen

text: Reijo Juhani Hukkanen (s. 4. toukokuuta 1946 Oulu) on suomalainen kuvanveistäjä ja taidemaalari. Hänet tunnetaan parhaiten teoksista, jotka koostuvat olemassa olevien esineiden yhdistelemisestä yllättävällä tavalla.


title: Reijo Hukkanen

text: Hukkasen nuoruudentyöt ovat naivismin ja surrealismin rajalta olevia maalauksia. Vuonna 1982 hän aloitti esineteosten luomisen Mauri-myrskyn repimästä peltikatosta.


title: Reijo Hukkanen

text: Hukkanen valittiin vuonna 1991 Vuoden taiteilijaksi. Hän sai myös Kuvataiteen valtionpalkinnon vuonna 1987.


title: Reijo Hukkanen

text: Hukkanen oli yksi Suomen Leijonan Pro Finlandia -mitalin saajista vuonna 2012.


title: Émile Zinsou

text: Émile Derlin Henri Zinsou (23. maaliskuuta 1918 Ouidah – 28. heinäkuuta 2016) oli beniniläinen poliitikko. Hän toimi maansa (silloiselta nimeltään Dahomeyn) presidenttinä vuosina 1968–1969 sekä ulkoministerinä 1962–1963 ja 1965–1967.


title: Émile Zinsou

text: Zinsou opiskeli lääkäriksi, mutta toisen maailmansodan jälkeen hän suuntautui journalismiin ja politiikkaan.


title: Émile Zinsou

text: Zinsou oli läsnä allekirjoittamassa Afrikan unionin perustamissopimusta Loméssa 2000.


title: VfL Wolfsburg

text: VfL Wolfsburg on saksalainen jalkapalloseura Wolfsburgin kaupungista Niedersachsenin osavaltiosta. Seura on perustettu vuonna 1945 ja sen lempinimi on "Die Wölfe" (suom. Sudet). Seura pelaa kotiottelunsa Volkswagen-Arenalla, jonne mahtuu 30 000 katsojaa.


title: VfL Wolfsburg

text: VfL Wolfsburg perustettiin toisen maailmansodan jälkimainingeissa syyskuussa 1945. Se perustettiin Volkswagenin joukkueen "BSG Volkswagenwerk Stadt des Kdf-Wagen" pohjalle. VSK Wolfsburgina tunnettu seura pelasi alusta alkaen vihreä-valkoisissa peliasuissa, koska seuran valmentaja Bernd Elbeskirch ei saanut hankittua muun värisiä peliasuja.


title: VfL Wolfsburg

text: Joulukuussa tuore seura joutui ensimmäiseen kriisiin, kun suurin osa sen pelaajista siirtyi 1. FC Wolfsburgiin. Ainoana jäljelle jäänyt pelaaja Josef Meyer hankki yhdessä Willi Hilbertin kanssa uusia pelaajia ja jo vuoden kuluttua VfL Wolfsburgina tunnettu seura pelasi ensimmäisen ystävyysottelunsa Schalkea vastaan.


title: VfL Wolfsburg

text: VfL Wolfsburg kehittyi seuraavina vuosina hitaasti mutta varmasti. Seura voitti useita amatöörimestaruuksia muttei onnistunut nousemaan ylemmille sarjatasoille. Lopulta vuonna 1954 VfL Wolfsburg onnistui nousemaan Oberliga Nordiin 2–1 voitolla Heider SV:stä. Seura putosi kuitenkin Oberligasta jo 1959. Kun Bundesliiga perustettiin 1963, VfL Wolfsburg pelasi Regionalliga Nordissa, jonne se oli juuri noussut Verbandesliga Niedersachsenista.


title: VfL Wolfsburg

text: Joukkue nousi 1970 kakkosdivisioonan toisen sijansa turvin 1. Bundesliigaan, mutta putosi jo ensimmäisen kauden jälkeen takaisin. 1990-luvun alkuun asti joukkue pelasi kolmannella sarjatasolla Oberliga Nordissa. Joukkue voitti Oberliga Nordin 1991 ja 1992 onnistuen nousemaan 2. Bundesliigaan kaudelle 1992–1993.


title: VfL Wolfsburg

text: Wolfsburgin hyvä menestys jatkui 1990-luvulla ja joukkue eteni 1995 yllättäen Saksan Cupin finaaliin, jossa se kuitenkin hävisi Borussia Mönchengladbachille 3–0. Kaudella 1996–1997 Wolfsburg sijoittui 2. Bundesliigassa toiseksi ja nousi 1. Bundesliigaan ensimmäistä kertaa seuran historiassa.


title: VfL Wolfsburg

text: Wolfsburg vakiinnutti asemansa 1. Bundesliigan keskikastissa ja onnistui 2000–2004 pääseemään UEFA Intertoto Cupiin, jossa paras sijoitus oli finaalipaikka 2003. Kaudet 2005–2006 ja 2006–2007 menivät joukkueelta kehnommin ja se on onnistunut välttämään putoamisen vain niukasti. Kaudelle 2007–2008 Wolfsburgin peräsimeen asettui entinen Bayern Münchenin mestarivalmentaja Felix Magath. Magathin johdolla seura sijoittui Bundesliigassa peräti viidenneksi, mikä oli seuran historian paras sarjasijoitus. Seuraavana kesänä 2008 Magath vahvisti joukkuettaan merkittävästi mm. Italian maajoukkuepuolustajilla Andrea Barzaglilla sekä Cristian Zaccardolla. Kaudella 2008–2009 Wolfsburg voitti seurahistorian ensimmäisen Bundesliiga-mestaruuden Felix Magathin alaisuudessa.


title: Carla Gugino

text: Carla Gugino (s. 29. elokuuta 1971 Sarasota, Florida) on yhdysvaltalainen näyttelijä.


title: Carla Gugino

text: Gugino aloitti uransa mallina 15 vuoden iässä, mutta lyhyehkön pituutensa (165 cm) vuoksi hänellä oli jonkin verran vaikeuksia saada työtarjouksia. Mallin uransa jälkeen hän opiskeli näyttelijäksi.


title: Carla Gugino

text: Gugino on näytellyt muun muassa televisiosarjoissa "Chicagon lääkärit" (1999–2000), "Karen Sisco" (2003–2004), "Entourage" (2007–2010), "Californication" (2011) ja "Wayward Pines" (2015) sekä elokuvissa "Snake Eyes" (1998), "Spy Kids" (2001), "Sin City" (2005), "Night at the Museum – yö museossa" (2006), "San Andreas" (2015) ja "Julma leikki" (2017).


title: Carla Gugino

text: Gugino oli vuonna 1999 ehdolla Blockbuster Entertainment Award -palkinnon saajaksi.


title: Helinä Rautavaara

text: Helinä Rautavaara (24. maaliskuuta 1928 Helsinki – 27. helmikuuta 1998 Helsinki) oli suomalainen tutkimusmatkailija, seikkailija ja keräilijä. Hän tuli 1950-luvulla tunnetuksi "Seura"-lehteen kirjoittamiensa Peukaloliisa-matkakertomusten myötä. Rautavaaran toiminnasta kertova Helinä Rautavaaran museo toimii nykyisin Espoon Tapiolassa osoitteessa Ahertajankuja 4.


title: Helinä Rautavaara

text: Helinä Rautavaara syntyi Helsingissä perheen ainoaksi lapseksi. Hänen isänsä Toivo Rautavaara oli tunnettu kasvitieteilijä, ja äiti Kaarina Rautavaara toimi kielenkääntäjänä ja konekirjoittajana eduskunnassa. Rautavaara kirjoitti ylioppilaaksi Suomalaisesta yhteiskoulusta vuonna 1946. Musikaalinen ja taiteellisesti lahjakas Rautavaara oli jo lapsena haaveillut taiteilijan ammatista mutta päätyi hetkeksi akateemiseen maailmaan. Hän valmistui vuonna 1952 Helsingin yliopistosta psykologian maisteriksi.


title: Helinä Rautavaara

text: Vuonna 1954 Rautavaara lähti ensimmäiselle merkittävälle matkalleen Pohjois-Afrikkaan. Siitä lähtien hän matkusteli liki 40 vuoden ajan lähes yhtäjaksoisesti. Rautavaara tutustui muun muassa Pohjois- ja Länsi-Afrikan, Lähi-idän, Kaakkois-Aasian ja Latinalaisen Amerikan kulttuureihin. Matkaa hän taittoi usein polkupyörän selässä tai liftaten. Rautavaaraa kiinnostivat erityisesti uskonnot, rituaalit sekä kulttuurien kohtaaminen ja sekoittuminen. Osallistumalla paikalliseen elämänmenoon hän pyrki kokemaan kulttuurit "sisältä käsin", minkä ansiosta hän pääsikin todistamaan erilaisia ilmiöitä, jotka usein jäävät tavalliselle matkailijalle varsin etäisiksi.


title: Helinä Rautavaara

text: Latinalaisessa Amerikassa Helinä Karjalainen tutustui afrobrasilialaisiin uskontoihin, jonka myötä hänellä heräsi kiinnostus Afrikkaa kohtaan. Keväällä 1966 hän matkusti ensimmäistä kertaa Länsi-Afrikkaan, jossa osallistui UNESCO:n Afrikan ja Latinalaisen Amerikan kulttuurikollokvioon. Sen jälkeen hän jatkoi itsenäisesti matkaansa Beninin tasavaltaan, joka tunnettiin tuolloin nimellä Dahomey. Rautavaara matkusti Beninissä ainakin Porto-Novossa, Abomeyssa ja Ouidahissa. Porto Novossa hän kuvasi muun muassa aseneja ja muita rituaaliesineitä Gran Marchén torilla. Ouidahissa hän kuvasi muun muassa ashina-juhlaan osallistuvia Avossê tanssijoita.


title: Helinä Rautavaara

text: Sen jälkeen Helinä Rautavaara osallistui Premier Festival des Arts Nègresiin Senegalissa, joka oli tutkijoiden ja mustan tietoisuuden taiteilijoiden kohtaamispaikka. Rautavaara kertoi oppineensa siellä kuukaudessa enemmän afrikkalaisesta kulttuurista kuin koko siihenastisen elämänsä aikana. Senegalissa Rautavaara tapasi myös ensimmäistä kertaa Etiopian valtionpäämiehen Haile Selassien.


title: Helinä Rautavaara

text: "Seura"-lehden artikkelien lisäksi Rautavaara dokumentoi kokemuksiaan valokuvaamalla, äänittämällä ja maalaamalla. Myöhemmiltä matkoiltaan hän toi Suomeen mittavan määrän esineitä. Rautavaara koki elämäntehtäväkseen opettaa suomalaisia vieraista kulttuureista. Osia hänen kokoelmastaan onkin ollut esillä erilaisissa näyttelyissä 1980-luvulta lähtien, ja 1990-luvun puolivälissä ryhdyttiin neuvottelemaan Espoon kaupungin kanssa museon perustamisesta. Rautavaara oli aktiivisesti mukana museon suunnittelussa ja toteuttamisessa. Valmiissa muodossa hän ei sitä kuitenkaan päässyt koskaan näkemään.


title: Helinä Rautavaara

text: Helinä Rautavaara kuoli 27. helmikuuta 1998 Helsingissä.


title: Helinä Rautavaara

text: Helinä Rautavaaran etnografinen museo avattiin Espoon Tapiolassa Weegee-talon kolmannessa kerroksessa kesäkuussa 1998. Vuonna 2006 Museo siirtyi Weegeen toiseen kerrokseen osaksi uutta Näyttelykeskus Weegeetä maaliskuuhun 2016 asti.


title: Helinä Rautavaara

text: Museo toimii 28.2.2017 alkaen Espoon Tapiolassa. Museon uusi kokoelmanäyttely Leiri kertoo yhteisöjen voimasta ja kyvystä selviytyä muuttuvassa maailmassa. Näyttelyn seitsemän ”telttaa” kätkevät sisälleen yhteisöilleen merkityksellisiä esineitä. Länsiafrikkalaiset tanssipuvut, capoeiera-soittimet ja bengaliyhteisön Durga-alttari ovat elävää kulttuuriperintöä ja yhdyssiteitä eri puolilla maailmaa asuvien ihmisten välillä. Näyttely esittelee sekä Helinä Rautavaaran kokoelmaa, että museolle lahjoitettua esineistöä.


title: Helinä Rautavaara

text: Museossa järjestetään lisäksi vaihtuvia näyttelyitä sekä erilaisia tapahtumia, työpajoja ja seminaareja.


title: Helinä Rautavaara

text: Syyskuusta 2007 asti Espoon kaupunki on vaatinut koululaisten vanhemmilta luvan siihen, että lapset voivat kouluaikana osallistua kulttuuri- ja liikuntapolku KULPS:n puitteissa järjestettävälle vierailulle Helinä Rautavaaran museoon. Päätöksen perusteena oli huoli lasten altistumisesta vieraille uskonnollisille tavoille. Museon kanta on, että sen tiloissa harjoitetaan ainoastaan sivistystointa – ei siis minkäänlaisia uskonnollisia menoja. Päätös liittyy pitkäaikaiseen keskusteluun Helinä Rautavaaran elämäntyöstä sekä vieraita kulttuureja koskevan tiedon roolista perusopetuksessa. Päätös koskee vain kulttuuri- ja liikuntapolkua, eivätkä lapset tarvitse erityislupaa museovierailuille mulloin kujin kouluaikana.


title: Helinä Rautavaara

text: Elokuussa 2010 sai Louhisalissa ensi-iltansa espoolaisen tanssiteatterin Glims & Glomsin esitys "Helinä", joka kertoo itseoppineesta antropologista ja uskontotieteilijästä. "Helinän" koreografian on tehnyt Simo Heiskanen, joka myös esittää vanhaa Helinää, teoksen kertojaa.


title: Sky Captain and the World of Tomorrow

text: Sky Captain and the World of Tomorrow on vuonna 2004 ensi-iltansa saanut science fiction -elementtejä sisältävä seikkailuelokuva. Elokuvan on ohjannut Kerry Conran ja pääosissa ovat Gwyneth Paltrow ja Jude Law.


title: Sky Captain and the World of Tomorrow

text: Elokuva kertoo toimittajasta nimeltä Polly Perkins, joka alkaa tutkia outoa tapausta, sillä kaikki maailman johtavat tiedemiehet ovat kadonneet jäljettömiin. Avukseen Polly saa tässä tutkimuksessa urhean Sky Captainin. Pian kaksikon tutkimukset vievät heidät Dr. Totenkopfin jäljille, jonka suunnitelmat voivat tuhota koko ihmiskunnan.


title: Sky Captain and the World of Tomorrow

text: Elokuva oli ehdolla muun muassa 2005 Hugo-palkinnon saajaksi kategoriassa paras pitkä draama (Best Dramatic Presentation, Long Form).


title: Stigmata (Arch Enemyn albumi)

text: Stigmata on ruotsalaisen metalliyhtye Arch Enemyn toinen studioalbumi. Albumi nauhoitettiin Studio Fredmanilla - kuten yhtyeen edellinenkin albumi - vuonna 1997, lukuun ottamatta ensimmäistä kappaletta "Beast of Man", joka nauhoitettiin tammikuussa 1998. Stigmata julkaistiin vuonna 1998. Albumi oli yhtyeen ensimmäinen maailmanlaajuinen julkaisu - edeltäjäalbumi "Black Earthiä" oli myyty lähinnä Japanissa ja Euroopassa. Albumi oli myös yhtyeen ensijulkaisu jättilevy-yhtiö Century Median suojissa.


title: Stigmata (Arch Enemyn albumi)

text: Yhtyeen pitkäaikaisrumpali Daniel Erlandsson, joka on osallistunut jokaisen yhtyeen albumin tekoon, soittaa albumilla vain sen avausraidalla "Beast of Man". Loput rummut albumilla soittaa Peter Wildoer, joka on myös ottanut osaa mm. Arch Enemy -kitaristi Christopher Amottin sooloprojekti Armageddoniin.


title: Stigmata (Arch Enemyn albumi)

text: Albumilla soittaa bassoa Martin Bengtsson, eikä laulaja Johan Liiva, kuten "Black Earthillä".


title: Pteranodon

text: Pteranodon (kreikaksi πτερόν (pteron, "siipi") ja ἀνόδων (anodon, "hampaaton") oli Pohjois-Amerikassa myöhäisellä liitukaudella (noin 90-70 miljoonaa vuotta sitten) elänyt Pterosaurus, jolla oli siipiväliä jopa 9 metriä. Sen nimesi Paleontologi Othniel Charles Marsh vuonna 1876. Hän löysi Pteranodonin Kansasista. Myöhemmin löytöjä on tehty myös Alabamasta, Nebraskasta, Wyomingista ja Etelä-Dakotasta. Pteranodonilla oli päässään suuri harja, jota ehkä käytettiin apuna parittelumenoissa. Uroksilla on ehkä ollut suurempi harja kuin naarailla, mikä olisi johtanut siihen että ne olisivat käyttäneet suurta harjaa apuna naaraan havittelussa.


title: Pteranodon

text: Pteranodon esiintyy elokuvissa , Jurassic Park III ja Jurassic world.


title: Pteranodon

text: Jurassic Park III:n Pteranodoneissa on löydettävissä paljon anatomisia ja teknisiä virheitä, kuten tarttumakykyiset jalat, lekuttelukyky sekä kyky kantaa ihmistä ilmassa. Niille annettiin myös hampaat, vaikka nimi Pteranodon tarkoittaa "siivekästä ja hampaatonta".


title: Aleksanteri (elokuva)

text: Aleksanteri () on vuonna 2004 ensi-iltansa saanut Oliver Stonen ohjaama seikkailu-/sotaelokuva, joka kertoo Aleksanteri Suuresta. Elokuvan pääosissa esiintyvät Colin Farrell, Angelina Jolie, Val Kilmer ja Jared Leto.


title: Aleksanteri (elokuva)

text: Elokuva alkaa Aleksandriasta, Egyptin silloisesta pääkaupungista, jossa ikääntynyt Ptolemaios kertoo Aleksanterin lapsuudesta ja tämän sotaretkistä kuolemaan asti.


title: Puolivälinkankaan vesitorni

text: Puolivälinkankaan vesitorni on Oulussa Puolivälinkankaan kaupunginosassa sijaitseva vuosina 1967–1969 rakennettu vesitorni. Vesitorni sijaitsee valtatien 4 varrella kaupunginosan korkeimmalla kohdalla, ja on näkyvä maamerkki. Tornin huipulla on ollut yleisölle avoin näköalatasanne ja tähtitieteellisen yhdistyksen Oulun Arktoksen tähtitorni. Nykyisin ylätasanne ei ole avoinna yleisölle.


title: Puolivälinkankaan vesitorni

text: Tornin korkeus on 55 metriä ja sen huippu on 77 metriä merenpinnan yläpuolella. Vesisäiliön tilavuus on 6 000 kuutiometriä, ja tornin ylätasanteen halkaisija on 52,5 metriä. Tornin perustuksen läpimitta on 11 metriä.


title: Puolivälinkankaan vesitorni

text: Valmistuessaan Puolivälinkankaan vesitorni korvasi rautatieaseman koillispuolella sijainneen vanhentuneen Intiön vesitornin. Torni on peruskorjattu ensimmäisen kerran vuonna 1997.


title: Kamelia

text: Kamelia ("Camellia japonica") on koristekasvi, jota kasvatetaan sekä puistoissa että huonekasvina. Siitä on jalostettu noin 3 000 lajiketta, muunnosta ja hybridiä. Kamelia on saanut nimensä vuonna 1735 Georg Joseph Kamelin mukaan, joka oli Filippiineillä työskennellyt jesuiitta ja apteekkari. Saman suvun teepensas ("Camellia sinensis") on esimerkiksi lehdistöltään hyvin samankaltainen, kuin kamelia.


title: Kamelia

text: Kamelia on pieni pensas tai puu, korkeimmillaan 20-metrinen, mutta useammin alle viisi metriä korkea. Sen lehdet ovat kiiltävät, ainavihreät ja sileäreunaiset. Kukat ovat halkaisijaltaan 5–15 cm, lajikkeesta riippuen valkeat, keltaiset tai punaisen eri sävyissä, useimmin kerratut.


title: Kamelia

text: Kamelia on kotoisin Itä-Aasiasta. Se menestyy puistoissa sellaisissa ilmastoissa, joissa pakkaset ovat vain satunnaisia, eikä routaa juuri tule. Ainavihreät lehdet saavat kasvin kuivumaan, jos se saa aurinkoa silloin kun maa on jäässä.


title: Kamelia

text: Alexandre Dumas nuorempi kirjoitti romaanin "Kamelianainen" vuonna 1852. Teokseen perustuu myös Giuseppe Verdin ooppera "La Traviata".


title: Pärehöylä

text: Pärehöylä on konevoimalla toiminut höylä, joka kykeni maamoottorilla ja hihnalla varustettuna tuottamaan kattopäreitä nopeasti. Pärehöyliä on ollut myös vesimyllyjen yhteydessä, ja myös hevoskiertoisia pärehöyliä on valmistettu.


title: Mauri-myrsky

text: Mauri-myrsky oli voimakas, Atlantilta lähteneen trooppisen pyörremyrsky Debbyn jäänne, matalapaine, joka kaatoi metsää Pohjois-Suomessa 21.–22. syyskuuta 1982. Metsätuhoja havaittiin laajalla alueella, joka ulottui Oulusta Inariin asti. Maa-alueiden suurin 10 minuutin keskiarvo tuulen nopeudesta mitattiin Oulussa, ja se oli 19 metriä sekunnissa. Merialueiden voimakkain keskituuli, 29 metriä sekunnissa, mitattiin Moikipäässä. Puuskissa tuulennopeus nousi 40–50 metriin sekunnissa.


title: Mauri-myrsky

text: Perämereltä noussut myrsky yllätti asukkaat etenkin Torniossa ja Kemissä sekä muissa rannikkokunnissa. Ilmatieteen laitoksen sääennusteissa ei ollut varoitettu myrskystä etukäteen, vaan säätiedotukset olivat luvanneet alueelle navakkaa etelän tai lounaan puoleista tuulta. Myrskyn yllätyksellisyyttä korosti myös se, että edellispäivän sää oli ollut aurinkoinen ja lämmin. Silminnäkijöiden mukaan myrsky puhkesi täysin yllättäen iltapäivällä 21. syyskuuta 1982.


title: Mauri-myrsky

text: Metsää kaatui miljoonia kuutiometrejä; yksin Rovaniemen kaupungin alueella kaatui noin 4 000 puuta. Tuulen lisäksi tuhoja aiheutti korkealle noussut merivesi, joka tuhosi Kemin ja Tornion venesatamat. Suurin virallinen vedenkorkeusmittaus oli Kemistä: +201 cm. Vielä Saariselän tunturialueen itäpuolella Jaurujoella myrsky kaatoi noin 265 000 kuutiometriä puuta; tälle tuhoalueelle perustettiin seuraavana vuonna Urho Kekkosen kansallispuisto. Kun puumarkkinat täyttyivät syksyllä 1982 myrskytuhopuista, seurauksena oli raakapuun hinnan romahtaminen. Toisaalta myrskytuhojen raivausta helpotti se, että pysyvä lumi satoi syksyllä 1982 poikkeuksellisen myöhään.


title: Mauri-myrsky

text: Mauri-myrskyn epäillään synnyttäneen ainakin yhden trombin, joka kaatoi puita ryppäinä kohti keskipistettä.


title: Mauri-myrsky

text: Kuolonuhreja oli kaksi: pariskunta, joka haki suojaa lomamökistään Vitagrunnin saaresta Torniossa. Mökki irtosi maasta myrskytuulen voimasta ja kulkeutui veden pinnalla kilometrin verran murskautuen mantereen rantakallioihin Tornion Laivaniemessä. Tuuli mm. paiskoi tuhansia kiloja painavia veneitä pitkällekin maalle.


title: Baby Blues (sarjakuva)

text:
Baby Blues (julkaistu Suomessa myös nimillä "Ipanavalta" ja "Ipanat") on Rick Kirkmanin ja Jerry Scottin vuodesta 1990 tekemä sarjakuva. Sarjakuvasta on tehty Yhdysvalloissa myös lyhytikäinen piirretty TV-sarja. Baby Blues kertoo kotiäidin, kolmen lapsen ja työssä käyvän isän arkielämästä humoristisesta näkökulmasta.
Suomeksi käännetyt sarjakuva-albumit on koottu useammista yhdysvaltalaisista albumeista.


title: Baby Blues (sarjakuva)

text: Vuonna 2000 televisioyhtiö WB Television Network alkoi tehdä Baby Bluesista TV-animaatiota. Sarjan tunnussävelen ""It's All Been Done"" esittää Barenaked Ladies. Sarjaa esitettiin vain 13 jaksoa. Sarja sijoittui aikaan jolloin Suvi oli vielä vauva ja ainoa lapsi.


title: Baby Blues (sarjakuva)

text: TV-sarjassa kolmen päähenkilön ohella ainoat muut vakiohahmot olivat naapurin perhe (isä, äiti ja kouluikäinen poika) jotka eivät ole esiintyneet sarjakuvassa. Naapurit olivat melko Simpsonit-vaikutteisia. Kirkmanilla ja Scottilla ei ollut sananvaltaa TV-sarjaan.


title: Baby Blues (sarjakuva)

text: Suomessa sarjaa esitettiin TV2:ssa nimellä Vaipparalli, joskus 2000-luvun alkupuolella.


title: Baby Blues (sarjakuva)

text: Rooleissa mm.


title: DJPP

text: DJPP (oikealta nimeltään Perttu Mäkelä, syntynyt 1978 tai 1977) on helsinkiläinen hip hop -DJ ja -tuottaja. DJPP on tehnyt taustoja useille suomalaisille hip hop -artisteille ja alkuvuodesta 2006 julkaistiin tämän ensimmäinen albumi, "", jolla vierailivat muun muassa Asa, Ruudolf, Eevil Stöö, Steen1, Jontti & Shaka, Jodarok, Stig Dogg, Davo, Notkea Rotta, Edu Kehäkettunen ja Petos. Levy oli ehdolla Emma-palkinnon saajaksi kategoriassa ”vuoden urban/electronica-albumi”. DJPP vaikuttaa myös Uusi Fantasia -yhtyeessä.


title: DJPP

text: DJPP aloitti hip hopin kuuntelun 1980-luvun lopulla, mutta levyhyllyyn mahtui tuolloin myös heavy-musiikkia. Lukioaikanaan käydessään kuvataidelukiota hän kuitenkin myi rock-levynsä ja vaihtoi vuonna 1999 kitaran sampleriin. DJPP alkoi tuottaa hip hopin lisäksi elektroa. Hän kokeili siipiään myös räppäämisen saralla (nimellä Painava Potilas), mutta on sittemmin jättänyt riimittelyn vähemmälle. Tuottajalevyllään DJPP on itse äänessä vain Ruudolfin ”Thunderking”-kappaleella.


title: DJPP

text: DJPP on tehnyt runsaasti yhteistyötä Stig Doggin kanssa levyillä ja keikoilla. Hän on myös Stigin entinen kämppäkaveri. DJPP on sanonut pitävänsä hip hopissa varsinkin ”gangsta-häröilystä ja päihdehuuruisista riimeistä”, joita Stig Doggin voidaan katsoa edustavan. DJPP on opiskellut Helsingin Kuvataideakatemiassa.


title: Willem Einthoven

text: Willem Einthoven (21. toukokuuta 1860 Semarang, Indonesia – 28. syyskuuta 1927 Leiden) oli alankomaalainen lääketieteilijä. Hän keksi ensimmäisen käyttökelpoisen elektrokardiogrammin eli EKG:n vuonna 1903, ja sai vuoden 1924 lääketieteen Nobelin siitä hyvästä.


title: Willem Einthoven

text: Ennen Einthovenin aikaa tiedettiin jo, että sydän tuottaa sähköisiä pulsseja, mutta niiden mittaamiseen ei ollut muuta keinoa kuin elektrodien kiinnittäminen suoraan sydänlihakseen.


title: Willem Einthoven

text: Laitteen kehittämisen jälkeen Einthoven jatkoi lääketieteellisiä tutkimuksia ja kuvasi joukon sydämen toimintahäiriöitä. Vanhoilla päivillään hän tutki myös akustiikkaa.


title: Michelin

text: Michelin ("Compagnie Générale des Établissements Michelin SCA") on ranskalainen rengasvalmistaja. Yhtiön perustivat veljekset Édouard ja André Michelin vuonna 1889. Sen päämaja on alusta alkaen ollut Clermont-Ferrandissa Auvergnessa. Yhtiön tunnushahmo on Michelin-ukko ("Bibendum").


title: Michelin

text: Yhtiön päätoimiala on renkaat, ja se on maailman toiseksi suurin tällä alalla. Yhtiö on tunnettu myös matka- ja ravintolaoppaistaan, kartoistaan sekä verkkokarttapalvelusta ViaMichelin. Punaiset ravintolaoppaat ovat luoneet tunnetun Michelin-tähtiluokituksen gourmetravintoloille.


title: Michelin

text: Michelin-merkkisten polkupyörän renkaiden myynti alkoi Suomessa ennen vuotta 1932. Vuonna 1932 Helsinkiin perustettiin Michelinin myyntikonttori nimellä M. Michelin & Cie. Myyntikonttorin tilalle perustettiin Oy Suomen Michelin Ab -niminen osakeyhtiö 16.8.1946.


title: Michelin

text: Oy Suomen Michelin Ab on sveitsiläisen emoyhtiön Compagnie Financière Michelinin 100-prosenttisesti omistama tytäryhtiö. Oy Suomen Michelin Ab toimii Tukholmassa sijaitsevan Michelinin pohjoismaisen pääkonttorin Michelin Nordic AB:n agenttina. Yhtiön toimitilat sijaitsevat Espoon Matinkylässä kauppakeskus Isossa Omenassa. Yhtiön palveluksessa oli vuonna 2005 keskimäärin 37 henkilöä, pääasiallisesti kenttämyyntihenkilöstöä.


title: Michelin

text: Michelin toimitti renkaitaan Formula 1 -sarjaan vuodesta 2001 lähtien. Michelin vetäytyi radoilta vuonna 2006, osasyynä vuoden 2005 Yhdysvaltain kilpailu, jossa kaikki Michelinejä käyttäneet kuljettajat joutuivat vetäytymään radoilta renkaiden turvallisuusongelmien vuoksi. Viimeisen kerran Michelinin renkailla voitettiin kilpailu vuonna 2006 Japanin GP:ssä. Pierre Dupasquier toimi kaksi kautta F1:sten kilpapäällikön tehtävissä vuodet 1977–1984 ja 2001–2005.


title: Michelin

text: Vuodesta 2014 lähtien Michelin on toimittanut renkaita Formula E -sarjaan.


title: Lytton Strachey

text: Giles Lytton Strachey (1. maaliskuuta 1880 Lontoo – 21. tammikuuta 1932) oli brittikirjailija ja kriitikko. Hänet tunnetaan eritoten uudenlaisen elämäkerran kehittäjänä, siinä psykologinen tulkinta ja sympattinen suhtautuminen yhdistyvät huumoriin.


title: Lytton Strachey

text: Strachey opiskeli Cambridgen yliopistossa, ja teki senjälkeen matkan Ranskaan ja Italiaan. Pian hänen palattuaan kotiin alkoi ensimmäinen maailmansota, ja Strachey vastusti sitä näyttävästi. Sota oli tärkeä taustatekijä Stracheyn pääteoksena pidetylle teokselle "Eminent Victorians" (1918).


title: Lytton Strachey

text: Strachey eli vuosikausia taiteilija Dora Carringtonin kanssa avioliittoa muistuttavassa suhteessa, vaikka molemmilla oli suhteita muihin miehiin.


title: Lytton Strachey

text: Strachey kuoli syöpään tammikuussa 1932.


title: Pukeva

text: Pukeva oli kauppaneuvos Ruben Jaarin vuonna 1933 perustamalle Kappa-Keskukselle vuonna 1969 annettu uusi nimi. Laajimmillaan vaatekauppaketjulla oli viisi myymälää Helsingissä, muun muassa Helsingin Kaisaniemenkadulla. Vuonna 1975 Pukevan päämyymälä oli Helsingin Stockmannin jälkeen liikevaihdoltaan Suomen toiseksi suurin tavaratalo 96 miljoonan markan liikevaihdollaan.


title: Pukeva

text: Pukeva tuli tunnetuksi osamaksumyynnistä. Pukevan myymälöitä oli myös muualla Suomessa ja jopa Venäjällä. Yritys joutui konkurssiin vuonna 1993.


title: Natalee Hollowayn katoamistapaus

text: Natalee Hollowayn katoamistapaus sattui Aruballa 30. toukokuuta 2005. 18-vuotias yhdysvaltalainen Natalee Holloway oli 124 muun Mountain Brook High Schoolista vasta valmistuneen kanssa matkalla, kun hän katosi lähdettyään "Carlos'n Charlie's" -baarista Oranjestadista.


title: Natalee Hollowayn katoamistapaus

text: Hollowayn katoamisen tutkimukset aloitettiin, kun nuorta naista ei kuulunut paluulennolle. Poliisi löysi heti muutamia epäiltyjä, mutta neljä henkirikoksesta epäiltyinä pidätettyä henkilöä vapautettiin saman vuoden syksyllä todisteiden puutteessa.


title: Natalee Hollowayn katoamistapaus

text: Läpimurto tapahtui kun poliisi sai käsiinsä salaa kuvatun videon, jolla epäilty Joran Van der Sloot kertoo, kuinka hän oli Nataleen kanssa rannalla. Rannalla Natalee oli alkanut täristä ja Van der Sloot pyysi tuttavaansa viemään veneellä ruumiin merelle. Ruumista ei kuitenkaan laajoista etsinnöistä huolimatta löydetty. Tuomari ei antanut syytettä videon takia, koska Joran oli valehdellut aiemminkin.


title: Natalee Hollowayn katoamistapaus

text: Hollowaystä ei ole kuultu mitään sitten toukokuun 2005. Todennäköisen henkirikoksen tutkinnat jatkuvat yhä, mutta tähän mennessä ratkaisevia todisteita ei ole löydetty. Holloway oli syntynyt 21. lokakuuta 1986 ja kotoisin Alabaman Birminghamista.


title: Monique Hennagan

text: Monique Hennagan (s. 26. toukokuuta 1976 Columbia, Etelä-Carolina) on yhdysvaltalainen pikajuoksija, jonka päämatka on 400 metrin juoksu.


title: Monique Hennagan

text: Hennagan osallistui 1992 Soulin nuorten MM-kisoihin, joissa karsiutui 400 metrin välierissä ajalla 54,27 ja 1994 Lissabonin nuorten MM-kisoihin, joissa voitti 400 metrin hopeaa ajalla 52,25. 1999 hän oli mukana Yhdysvaltain MM-pronssia voittaneessa 4 × 400 metrin viestijuoksujoukkueessa Maebashin sisäratojen MM-kisoissa. Seuraavana vuonna hän karsiutui Sydneyn olympialaisissa 400 metrin henkilökohtaisella matkalla alkuerissä ajalla 51,73. Pitkässä viestissä hän juoksi kilpailun voittaneessa joukkueessa. Hennagan sijoittui vuonna 2001 viidenneksi Lissabonin sisäratojen MM-kisoissa ja karsiutui Edmontonin ulkoratojen MM-kisoissa välierissä ajalla 50,98. 2002 hän voitti maansa sisäratojen mestaruuden ja sijoittui kauden lopussa GP-finaalissa neljänneksi.


title: Monique Hennagan

text: Hennagan voitti maansa sisäratojen mestaruuden 400 metrillä vuonna 2003. Myöhemmin samana vuonna hän oli Birminghamin sisäratojen MM-kisoissa henkilökohtaisella matkalla viides, ja oli mukana voittamassa pronssia Yhdysvaltain viestijoukkueessa. Vuonna 2004 hän voitti 400 metrillä Yhdysvaltain olympiakarsinnat. Ateenan olympialaisissa hän juoksi henkilökohtaisella matkalla neljänneksi ajalla 49,97 ja oli voittamassa olympiakultaa viestissä. Kauden lopussa hän oli toinen. Hennagan sijoittui kuudenneksi. Osakan MM-kilpailuissa 2007 hän saavutti kultaa 4×400 metrin viestissä kun hän juoksi viestissä alkuerissä ja toisella kokoonpanolla juossut joukkue voitti loppukilpailun.


title: Vesijärvi (täsmennyssivu)

text: Vesijärvi tarkoittaa seuraavia asioita:


title: Otis Harris

text: Otis Harris (s. 30. kesäkuuta 1982 Edwards, Mississippi) on yhdysvaltalainen 400 metrin juoksija.


title: Otis Harris

text: Harris juoksi 2003 NCAA-mestaruuskilpailuissa toiseksi ajalla 44,57. Seuraavana vuonna hän oli toinen Yhdysvaltain olympiakarsinnoissa. Hän voitti hopeaa Ateenan olympialaisissa henkilökohtaisella matkalla ajalla 44,16 ja oli mukana voittamassa olympiakultaa 4 x 400 metrin viestijuoksussa. Kauden lopussa hän sijoittui kolmanneksi.


title: Savage Amusement

text: Savage Amusement on saksalaisen hard rock -yhtye Scorpionsin kymmenes studioalbumi, joka julkaistiin vuonna 1988. Albumi sijoittui Billboard 200 -listalla viidenneksi, ja myi Yhdysvalloissa platinaa 20. kesäkuuta 1988. Suomessa albumi myi 34 906 kappaletta eli kultaa Se oli myös Scorpionsin viimeinen albumi, jonka tuotti Dieter Dierks.


title: Savage Amusement

text: Albumi on jatkoa onnistuneelle "Love at First Sting" -albumille, mutta joitakin musiikillisia eroja on havaittavissa verrattuna edeltäjäänsä. Yleinen tuntuma albumilla osoittaa, että Scorpions halusi kokeilla hieman eri lajityylejä, ja albumilla onkin enemmän radioystävällistä tyyliä ja se sisältää enemmän syntetisoituja ääniä. Vaikka albumilla on hard rock -kappaleita, kuten "Don't Stop at the Top" ja "Media Overkill", on myös progressiivinen rockin kappaleita, kuten "Walking on the Edge" ja "Passion Rules the Game".


title: Yritysostotarjous

text: Yritysostotarjous on tarjous, jossa pyritään hankkimaan tarjouksen tekijän hallintaan yrityksen osakekannasta päätösvallan turvaava osa. Tämä tarkoittaa osake-enemmistöä äänivaltaisessa osakesarjassa. Enemmistö voi olla absoluuttinen tai suhteellinen (joskus riittäväksi katsotaan vain 25-30% osakkeenomistus, mikäli enemmistö osakkeenomistajia on pieniä yksityisiä sijoittajia).


title: Yritysostotarjous

text: Yritysostotarjoukset jaetaan julkisiin ja salaisiin. Julkisesta ostotarjouksesta on kysymys silloin, kun ostotarjous kohdistuu julkisesti noteerattuun osakeyhtiöön. Näissä tapauksissa ostotarjous täytyy julkistaa, jotta osakkeenomistajien kohtelu säilyy tasavertaisena.


title: Yritysostotarjous

text: Useamman ostotarjouksen kohdistuessa samanaikaisesti saman yrityksen osakkeisiin, puhutaan kilpailevista ostotarjouksista. Erityisesti kilpailevien julkisten ostotarjousten kohdalla menettely on raskaan valvonnan alla.


title: Yritysostotarjous

text: Yritysostotarjouksia valvoo Suomessa Rahoitustarkastus. Lisäksi suosituksia antaa Keskuskauppakamarin Yrityskauppalautakunta, joka myös antaa hakemuksesta lausuntoja yrityskaupan asianmukaisuudesta.


title: Hätäaputyöt

text: Hätäaputyöt olivat ruumiillista työtä, jota kunnat järjestivät työttömille suuren työttömyyden vallitessa. Niistä maksettiin noin kaksikymmentä prosenttia pienempää palkkaa kuin vapaiden markkinoiden töissä kouluttamattomille sekatyömiehille.


title: Hätäaputyöt

text: Suomessa hätäaputöitä tehtiin paljon katovuosina 1860-luvulla, muun muassa Riihimäen ja Pietarin välistä rautatietä rakennettiin hätäaputöinä. 1930-luvun lamavuosina hätäaputöiden perinnettä jatkettiin siksikin, että yleinen mielipide vastusti ihmisten totuttamista avustusten varassa elämiseen. Sotien jälkeenkin tämä niin sanottu ”lapiolinja” tai ”työlinja” säilyi keskeisenä ratkaisuna työttömyysongelmaan, joka 1950-luvulla oli etupäässä maaseudun metsätyömiesten ja kaupunkien rakennustyömiesten talvityöttömyyttä.


title: Hätäaputyöt

text: Tyypillisesti hätäaputyöt ovat olleet tienrakennusta, torien kiveämistä ja radan rakennusta tai siistimistä, joskus myös suo-ojien kuokkimista suon kuivattamiseksi metsämaaksi tai peltoviljelyä varten. Hätäapu- eli työttömyystöillä rakennettiin etenkin Itä- ja Pohjois-Suomeen uutta infrastruktuuria kuten vesi- ja viemäriputkistoja, satamia, maanteitä ja katuja.


title: Hätäaputyöt

text: Hätäaputöiden käyttö jatkui ajoittaisena aina 1960-luvulle työttömyyskorvausjärjestelmän syntyyn asti. Kun työttömyystöiden avulla Suomen infrastruktuuri nopeasti koheni tavoitellulle tasolle, alkoi sopivia työkohteita olla yhä vähemmän. Elintason nopean kasvun myötä siirtotyömaiden olot ja tilapäistyöt eivät enää houkutelleet, mikä osaltaan johti maaseudun väestön muuttoliikkeeseen vakituisten töiden perässä kohti etelän kaupunkeja ja Ruotsia. Ruumiillisen lapiotyön teettäminen alkoi myös tulla kannattamattomaksi uusien työkoneiden myötä.


title: Esslingen am Neckar

text: Esslingen am Neckar (lyhyemmin "Esslingen", vuoteen 1964 saakka virallisesti "Eßlingen am Neckar") on kaupunki Baden-Württembergin osavaltiossa Saksassa. Se sijaitsee Neckarjoen varrella noin 14 kilometriä Stuttgartista kaakkoon. Esslingen on Esslingenin piirikunnan hallintokaupunki, niin kutsuttu "suuri piirikuntakaupunki" (Große Kreisstadt). Esslingen on väkiluvultaan piirikunnan suurin kaupunki.


title: Esslingen am Neckar

text: Esslingen sai kaupunginoikeudet vuonna 1229. Varhaisin kirjallinen maininta Esslingenistä vapaana valtakunnankaupunkina (freie Reichsstadt) on vuoden 1298 tienoilta. Vuonna 1803 kaupunki menetti vapaan valtakunnankaupungin arvonsa ja se liitettiin osaksi Württembergin ruhtinaskuntaa.


title: Pentti Meklin

text: Pentti Vilho Meklin (s. 10. elokuuta 1945 Vehmersalmi) on Tampereen yliopistossa tieteellisen uransa tehnyt emeritusprofessori. Meklin väitteli tohtoriksi Tampereen yliopistosta vuonna 1988. Työuransa yliopistossa hän aloitti julkisoikeuden assistenttina 1970. Julkisyhteisöjen laskentatoimen apulaisprofessoriksi hänet nimettiin vuonna 1990. Vuodesta 1997 alkaen hän toimi kunnallistalouden professorina eläkkeelle jäämiseen saakka.


title: Pentti Meklin

text: Pentti Meklin on tutkinut muun muassa erilaisten liike-elämästä tuttujen rakenteiden kuten tuottaja-tilaajamallien ja toiminnan tuloksellisuuden arvioimisen soveltamista julkisella sektorilla, missä toiminnan ainoana tavoitteena ei ole liiketaloudellinen voitto.


title: Pentti Meklin

text: Meklinille myönnettiin vuonna 1995 Suomen Leijonan 1. luokan ritarimerkki.


title: Mackenzie Crook

text: Paul Mackenzie Crook (s. 29. syyskuuta 1971) on englantilainen näyttelijä.


title: Mackenzie Crook

text: Parhaiten Crook tunnetaan rooleistaan Ragettina elokuvasarjassa "Pirates of the Caribbean" ja Gareth Keenanina televisiosarjassa "Konttori".


title: Mackenzie Crook

text: Crook on kotoisin Maidstonesta, Kentistä. Hän oli lapsesta lähtien innostunut näyttelemisestä ja liittyi 15-vuotiaana nuorisoteatteriin. Crook tapasi nykyisen vaimonsa Lindsayn vuonna 2000, ja heillä on kaksi lasta.


title: Lube Macerata

text: Lube Macerata on italialainen lentopallojoukkue.


title: Lube Macerata

text: Macerata pelaa Italian A1-liigassa joka on ylin sarjataso Italiassa. Macerata voitti Italian mestaruuden kaudella 2006, kun se kaatoi Sisley Volleyn tiukassa finaalisarjassa voitoin 3-2. Joukkueessa pelasi 2007 kaudella monia tähtipelaajia, kuten maailman parhaimmaksi hakkuriksi arvostettu Ivan Miljkovic ja yksi maailman parhaista keskitorjujista Rodrigão. Kausi 2006 meni edelliskauden mestarilta penkin alle, kun mestarijoukkue ei selviytynyt edes pudotuspeleihin.


title: Lube Macerata

text: Lube Macerata on nähty myös Suomessa pelaamassa CEV Cupin merkeissä. 2002 Macerata saapui Suomeen ja hävisi yllättäen Perungan Pojille Rovaniemellä 3-2. Toinen kerta oli kun Lube Macerata saapui Suomeen 2006 juuri ennen joulua. Tällöin joukkue voitti Perungan Pojat 3-0.


title: Lube Macerata

text: Vuonna 1993 Lube Macerata pelasi A2-liigassa historiansa ensimmäisen kautensa. A2-liiga on toiseksi korkein mahdollinen sarjataso Italiassa. Joukkue sijoittui historiansa ensimmäisellä kaudellaan liigassa hienosti kolmanneksi. Seuraavalla kaudellaan A2-liigassa Macerata jatkoi hyviä otteitaan ja nousi lopulta maailman arvostetuimpaan lentopalloliigaan, Italian A1-liigaan jo kahden ensimmäisen kauden jälkeen A2-liigassa pelattuaan.


title: Lube Macerata

text: Ensimmäisellä kaudellaan A1-liigassa nuori joukkue eteni play-off -peleihin asti, mutta putosi jo ensimmäisellä kierroksella, Cuneon viedessä ottelun 3-1. Cuneon joukkue voitti lopulta A1-liigan mestaruuden puhtalla pelillä play-offeissa. Toisella kaudellaan A1-liigassa Lube Maceratan joukkue pelasi jälleen loistavasti ja eteni välieriin asti. Välierissä joukkueen pudotti lopulta mestariksi rynninyt Modenan joukkue.


title: Lube Macerata

text: Kaudella 1998 Lube Macerata oli jo sarjan ns. suurjoukkue. Joukkueesa pelasi muun muassa maailmanmestari ja maailmanliigan voittaja Alessandro Fei ja Mirko Corsano. Kausi päättyi lopulta katkerasti taas välierissä 1-3 otteluvoitoin Cuneon joukkueelle. Seuraavalla kaudellaan joukkue putosi jo ensimmäisellä kierroksella pudostuspeleissä Modenalle. Tuolloin joukkueessa pelasi muun muassa Betancourt Nalbert. Kaudella 2000 joukkue ei vieläkään edennyt finaalipeleihin asti vaan putosi taas katkerasti ensimmäisellä pudotuspelikierroksella.


title: Lube Macerata

text: Lube Macerataan hankittiin kaudella 2001 todellinen huippunimi, kun Jugoslavian olympiavoittaja Ivan Miljkovic hankittiin Italiaan Jugoslaviasta. Miljkovicia pidettiin tuolloin maailman parhaimpana juniorilentopalloilijana, eikä syyttä. Olihan tämä vasta 20-vuotias nuorukainen loistanut Olympialaisissa ja päättänyt tiukan finaalin Venäjää vastaan. Miljkovicin tulo Maceratan joukkueeseen nosti joukkueen tasoa valtavasti ja Maceratassa alkoi tapahtua. Macerata voitti historiansa ensimmäisen mestaruuden Italian Cupissa ja vei arvostetun CEV Cupin nimiinsä, mutta A1-liigan mestaruus sai vielä odottaa.


title: Lube Macerata

text: Seuraavalla kaudella joukkue voitti isoimman palkinnon mitä lentopallossa voi voittaa, Mestareiden Liigan. Mutkia kuitenkin voiton tiellä oli paljon ja yksi niistä oli suomalainen joukkue Perungan Pojat. Macerata saapui Suomeen pelaamaan Mestareiden Liigan paikasta, mutta Perpo pamautti todellisen lentopallopommin ilmoille. Perungan Pojat voittivat italialaisen tähtijoukkueen kotonaan 3-2. Lopulta Macerata eteni Mestareiden Liigaan paremmin erä suhteen ansiosta Perpoon nähden.


title: Lube Macerata

text: Kaudella 2003 Macerata voitti jälleen kerran Italian cupin. Joukkueeseen oli tullut muun muassa 2002 kaudella Luigi Mastrangelo joka toi uutta potkua torjuntapeliin. Kaudella 2005 joukkue vei jo toisen kerran CEV Cupin nimiinsä. Joukkuetta valmensi tuolloin Mauro Berruto, joka toimi samaan aikaan Suomen maajoukkueen valmentajana. Kaudella 2006 joukkueen palkintopotti räjähti. Lube Macerata voitti historiansa ensimmäistä kertaa A1-liigan mestaruuden ja vei samalla nimiinsä CEV Cupin kolmannen kerran sekä Italian SuperCupin.


title: Lube Macerata

text: Kausi 2007 oli joukkueella pettymys, kun se ei juhlinut mitaleilla. Kausi kuitenkin kirkastui kaudella 2008 kun joukkue vei Italian cupin mestaruuden.


title: Ʒ

text: Ʒ (ʒ) eli ež tai ezh on latinalaista aakkostoa täydentävä kirjain, joka pohjautuu fraktuuratyyliseen Z-kirjaimeen. Pienaakkosena ʒ edustaa kansainvälisessä foneettisessa aakkostossa soinnillista postalveolaarista frikatiivia eli niin sanotun suhuässän š soinnillista vastinetta. Kirjain ʒ esiintyy myös eräiden kielten oikeinkirjoituksessa, minkä lisäksi sitä käytetään painon apteekkimitan drakman tunnuksena.


title: Ʒ

text: Foneettista merkintää  vastaa suomalais-ugrilaisessa tarkekirjoituksessa ja myös amerikkalaisessa foneettisessa aakkostossa [ž]. Eri kielten oikeinkirjoituksessa tätä äännettä merkitään muun muassa seuraavilla tavoilla:


title: Ʒ

text: Foneettisen aakkoston ulkopuolella ʒ-kirjainta käytetään hyvin harvoissa kielissä. Koltansaamessa frikatiivia  merkitään kirjaimella ž, ja sen sijaan kirjain ʒ merkitsee affrikaattaa  (minkä lisäksi affrikaatan  merkkinä käytössä on hatulla varustettu ǯ). Ʒ esiintyy myös eräissä afrikkalaisissa kielissä.


title: Meredith Grey

text: Meredith Grey on fiktiivinen hahmo ja kertoja ABC:n televisiosarjassa "Greyn anatomia", jossa häntä esittää Ellen Pompeo. Hahmon loi Shonda Rhimes. Ellen Pompeo oli ehdolla Golden Globe -palkinnon saajaksi roolistaan Meredith Greynä.


title: Meredith Grey

text: Meredith Grey on Ellis ja Thatcher Greyn ainut yhteinen tytär. Hän vietti lapsuutensa Seattlessa, Washingtonissa, jossa hänen äitinsä oli kirurgina Seattle Grace Hospitalissa. Meredithin vanhempien avioliitto oli hankala ja hänen äidillään oli vuosia kestänyt suhde kollegansa Tri. Richard Webberin kanssa. Avioparin ongelmat osoittautuivat kuitenkin liian suuriksi, ja Thatcher jätti Ellisin Meredithin ollessa viisivuotias. Pian sen jälkeen Ellis otti vastaan työn Boston General Hospitalissa, ja niinpä Ellis ja Meredith muuttivat Massachusettsiin. Thatcher ei pitänyt tyttäreensä vuosiin minkäänlaista yhteyttä.


title: Meredith Grey

text: Meredith opiskeli Dartmouthissa, josta hän valmistui huolimatta rankasta bilettämisestään ja juomisestaan. Valmistuttuaan hänen oli vaikeaa pitää työpaikkaa, koska hän juhli niin paljon. Ellis kuitenkin kannusti Meredithiä löytämään elämälleen suunnan ja ehdotti häntä aloittamaan lääketieteellisessä koulussa, vaikka hän sanoikin Meredithille, ettei tällä ollut kirurgille sopivia ominaisuuksia. Riideltyään äitinsä kanssa Meredith vietti kaksi kuukautta matkustellen Euroopassa läheisen ystävänsä Sadie Harrisin kanssa, ja palasi kotiin vasta kuultuaan, että hänen äidilleen oli todettu Alzheimerin tauti. Hänen äitinsä diagnoosi sai Meredithin hakeutumaan lääketieteelliseen. Käytyään lääketieteellisen loppuun Meredith sai harjoittelijan paikan Seattle Gracen sairaalasta ja muutti Bostonista Queen Anne Hillin lapsuuden kotiinsa, joka kuului hänen äidilleen ja isoäidilleen. Ellis oli muuttanut hoitokotiin ja Meredith saikin pian tietää kaikista äitinsä suhteista.


title: Meredith Grey

text: Meredith saa harjoittelijan paikan Seattle Gracesta. Iltaa ennen koulutuksensa alkamista hän tapaa Derek Shepherdin baarissa ja he viettävät yhden yhteisen illan. Seuraavana päivänä Meredith saa tietää, että Derek työskentelee neurokirurgina samassa sairaalassa jossa Meredith juuri aloitti. Meredith kieltäytyy Derekiltä saamistaan eduista ja haluaa pitää heidän suhteensa ammattimaisena. Meredith kuitenkin suostuu lopulta treffeille Derekin kanssa ja heidän välilleen syntyy seksuaalinen suhde. Heidän suhteensa on alusta asti monimutkainen, kun Meredithin valvova apulaislääkäri, Miranda Bailey näkee Derekin ja Meredithin puolialastomina Derekin autossa. Bailey käyttäytyy välinpitämättömästi asiaa kohtaan, mutta antaa kuitenkin salaa Derekille oppitunnin harjoittelijan tapailusta. Meredithin lähestyttyä Baileytä, tämä käskee Meredithiä päättämään suhteen, koska se vaikuttaa kaikkiin. Baileyn "syrjittyä" Meredithiä, Richard saa tietää Derekin ja Meredithin suhteesta ja hän kertoo Meredithille suhteen olevan suuri virhe ja, että hänen äitinsä sanoisi samaa. Siihen Meredith vastaa, että jos hänen äitinsä sanoisi hänelle niin, Meredith kertoisi hänen olevan väärässä (ollen tietämätön siitä, että Richard tarkoitti Derekin vaimoa).


title: Meredith Grey

text: Ensimmäisenä päivänään vain Richard Webber tunnisti Meredithin Ellis Greyn tyttäreksi. Richard sanoo Meredithin muistuttavan äitiään. Meredith ei kerro kenellekään, että hänen äitinsä sairastaa Alzheimerin tautia vaan kertoo äitinsä matkustavan ympäri maailmaa kirjoittaen samalla kirjaa. Meredith ystävystyy George O'Malleyn, Izzie Stevensin, Cristina Yangin ja Alex Karevin kanssa. Pian Izziesta ja Georgesta tuleekin Meredithin kämppäkavereita, vaikka Cristinasta tuleekin Meredithin paras ystävä. Aluksi Alex ärsytti kaikkia, myös Meredithiä, joka kutsui häntä mm. lempinimillä "Hoitsu", jne., mutta pian heistäkin tulee ystäviä joiden välille muodostuu sisarellinen suhde. George on ihastunut Meredithiin ja vain Meredith itse ei tiedä asiasta.


title: Meredith Grey

text: Ensimmäisen kauden lopussa Meredith ja Derek päättävät tehdä suhteestaan vakavamman, mutta Derekin vaimon, Addison Montgomeryn saapuminen vaikeuttaa asioita.


title: Meredith Grey

text: Derek kamppailee valinnan edessä: Meredith vai Addison? Lopulta hän jättää Meredithin ja palaa vaimonsa Addisonin luokse. Meredith on murheen murtama ja hän päättää lähteä etsimään isäänsä. Meredithillä on sarja yhden yön juttuja monen eri miehen kanssa, hänen yrittäessään etsiä Derekin korvaavaa miestä. Hän juo itsensä känniin ja makaa Georgen kanssa, ja lopulta itkee kesken parin seksikokemuksen. Tämä on vähällä aiheuttaa heidän koko ystävyytensä tuhoutumisen. Sairaalaan tuodaan potilas, jonka rinnassa on esihoitajan käsi. Juuri ennen leikkauksen alkua paljastuu, että potilaan rinnassa on pommi. Leikkausaliin jää Burke, Meredith, Christina, ensihoitaja jolla on käsi potiilaan rinnassa ja pommiryhmän johtaja. Ensihoitaja vetää kätensä pois potilaan rinnasta ja Meredith laittaa kätensä potilaan rintaan. Juuri kun pommi saadaan pois, ja pommiryhmän päällikkö on viemässä sitä se räjähtää. Derek kuulee Meredithin "onnettomuudesta" ja haluaa huolissaan nähdä hänet. Ylilääkäri Tri. Webber ymmärtää Derekin väärin ja tuo Addisonin paikalle. Derek menee samana iltana tapaamaan itse Meredithiä. Meredithin ja Derekin välille syntyy platoninen ystävyyssuhde ja Meredith alkaa tapailla eläinlääkäriä, Finn Dandridgeä, joka hoiti Meredithin koiraa. Derek tulee mustasukkaiseksi ja aloittaa riidan Meredithin kanssa kutsumalla häntä nimillä, jonka päätteeksi parin ystävyyskin loppuu.


title: Meredith Grey

text: Meredith saa tietää siskopuolestaan, kun Molly Grey joutuu sairaalahoitoon. Hän saa myös tietää isänsä mennen uusiin naimisiin erottuaan Ellisistä ja saaneen kaksi tytärtä lisää Mollyn ja Lexien. Molly kertoo Meredithille Thatcherin olleen omistautunut ja rakastava isä, tietämättä Meredithin oikeaa henkilöllisyyttä. Toisen kauden viimeisessä jaksossa Derek ja Meredith harrastavat seksiä tutkimushuoneessa ison riidan päätteeksi Derekin paljastettuaan mustasukkaisuutensa hänelle ja Derek tajuaa, että hänen täytyy jättää vaimonsa. Kausi päättyy kun Meredithin täytyy päättää Finn vai Derek.


title: Meredith Grey

text: Derekin erottua Addisonista Meredithin täytyy päättää Finnin ja Derekin väliltä. Hän päättää alkaa tapailla molempia, mutta Derekin kerrottua, kuinka hän ei halua satuttaa Meredithiä ja että hän rakastaa häntä niin paljon että olisi valmis jättämään tämän (ja ehdottaa, että Finn on parempi mies), Meredith valitsee Derekin. Meredithin siskopuoli, Molly, joutuu sairaalaan keisarinleikkausta varten. Thatcherin ollessa sairaalassa Meredithin täytyy kohdata hänet. Kaksikon välinen jännite kuitenkin laantuu hieman Meredithin huomatessa perineensä Derekiä häiritsevän kuorsauksen isältään.


title: Meredith Grey

text: Ellis Grey kokee päivän jolloin hänen muistinsa on nykyisyydessä ja kokee suuren pettymyksen saatuaan tietää kuinka "tavallinen" hänen tyttärensä on. Meredithin aiottua sanoa suorat sanat äidilleen, tämä on kuitenkin palannut vanhaan tilaansa.


title: Meredith Grey

text: Eräänä aamuna Derek löytää Meredithin kylpyhuoneesta yrittämästä hukuttaa itsensä kylpyammeeseen. Lautalla sattuneen onnettomuuden jälkeen Meredith tippuu mereen hoitaessaan potilasta veden äärellä. Derek kuitenkin pelastaa hänet, mutta vaikka Meredithille annetaan tekohengitystä, siitä ei tunnu olevan apua ambulanssin saavuttua sairaalaan. Meredith kokee "lähellä-kuolemaa" kokemuksen, jossa hän tapaa entisiä potilaitaan (mm. Izzien entinen sulhanen Denny), hänen koiransa Docin ja oman äitinsä, joka kuoli lääkäreiden hoitaessa Meredithiä. Meredith kuitenkin selviää ja kokemuksensa jälkeen hän alkaa olla positiivisempi ja antaa Alexin muuttaa Georgen hylkäämään huoneeseen, sanoen Izzielle "Ihmiset ovat se mikä merkitsee". Pian äitinsä kuoleman jälkeen Meredith menettää äitipuolensakin, joka kuolee tavallisessa leikkauksessa ilmenneisiin komplikaatioihin. Suruissaan Thatcher lyö Meredithiä muiden lääkäreiden nähden ja kieltää häntä saapumasta hautajaisiin, syyttäen tätä Susanin kuolemasta.